title: Leia Organa

text: Teini-ikäinen versio prinsessa Leiasta teki esiintymisen "Star Wars Rebelsin" jaksossa "Prinsessa Lothalilla", esittäen Imperiumille tulleensa tekemään avustustyötä Lothalille, mutta aikoi todellisuudessa auttaa "Ghostin" ryhmää ja Ryder Azadia varastamaan Hammerhead-luokan risteilijöitä kapinallisille. Kyseisessä jaksossa, hän suorittaa salaista tehtävää sarjan päähenkilöiden kanssa.


title: Leia Organa

text: Leia perusti Endorin taistelun jälkeen Uuden Alderaanin, turvapaikan Alderaanin selviytyjille. Leia Organa Solo hallitsi sekä vanhaa että uutta Alderaanin järjestelmää itsensä ja lastensa muodostaman aatelissuvun kautta. Hänen biologisen isänsä, Anakin Skywalkerin, henki yritti ottaa yhteyttä Leiaan ja pyytää anteeksiantoa teoilleen. Leia oli aluksi pitkään katkera hänelle Imperiumin auttamisesta, mutta antoi anteeksi löydettyään isoäitinsä, Shmi Skywalkerin, päiväkirjan ja saatuaan lisätietoa isänsä menneisyydestä. Leia sai myös Lukelta jedikoulutusta ja synnytti myöhemmin Hanille kaksoset Jaina ja Jacen, sekä vielä myöhemmin pojan nimeltä Anakin. Jacenista tuli kuitenkin myöhemmin sithlordi nimeltä Darth Caedus.


title: Fireball-turnaus

text: Fireball-turnaus on Turun Palloseuran ja Eastway Sound & Lightingin järjestämä kaukalojalkapalloturnaus, joka on pelattu vuodesta 2005 lähtien. Turnauksen pitopaikka oli vuosina 2005–2007 Turkuhalli Turussa ja siihen ottivat osaa Veikkausliigan joukkueet. Vuodeksi 2008 turnaus siirtyy Turun Holiday Club Caribiaan ja siitä tulee kolmipäiväinen. Suuri muutos on myös, että turnaus ei ole enää tarkoitettu liigajoukkueille.


title: Aston Martin

text: Aston Martin Lagonda Limited on brittiläinen urheiluautoja valmistava yhtiö, jonka tehdas sijaitsee Newport Pagnellissa Buckinghamshiressä.


title: Aston Martin

text: Yhtiön perustivat vuonna 1913 Lionel Martin ja Robert Bamford. Useiden omistajanvaihdosten jälkeen yhtiö siirtyi vuonna 1947 traktorivalmistajana tunnetun David Brownin omistukseen. David Brown osti seuraavana vuonna toisen brittiläisen autovalmistajan Lagondan ja yhdisti sen Aston Martiniin. Vuonna 1972 Aston Martinin omistajaksi tuli Company Developments Ltd., jota seurasi useita muita omistajia, kunnes yhtiö siirtyi vuonna 1994 Ford Motor Companyn omistukseen. Yhtiö oli osa Ford-konsernia kevääseen 2007, jolloin sen osti F1-talli Prodriven omistajan David Richardsin johtama sijoittajaryhmä. Kauppahinta oli noin 850 miljoonaa euroa. Fordille jäi vähäinen osuus yhtiöstä.


title: Aston Martin

text: Aston Martineja oli valmistettu vuoteen 2003 mennessä kaikkiaan noin 20 200 kappaletta.


title: Aston Martin

text: Aston Martin -autot ovat esiintyneet joissakin "James Bond" -elokuvissa päähenkilön ajokkina. Esimerkiksi elokuvassa "Kuolema saa odottaa" ("Die Another Day") James Bond ajaa Aston Martin V12 Vanquish -autolla.


title: Aston Martin

text: Kaudesta lähtien Aston Martin toimii Red Bull -tallin nimisponsorina.


title: Kuvanveistäjä

text: Kuvanveistäjä työstää kolmiulotteisia objekteja, esimerkiksi veistoksia ja kohokuvia erilaisista kivilajeista sekä muista materiaaleista työkaluin. Perinteiset tekniikat ovat muovailu (savi), veisto, leikkaaminen (puu), hakkaaminen (kivi), taonta, pakotus ja valaminen (metalli, kipsi).


title: Kuvanveistäjä

text: Maailman tunnetuimpia kuvanveistäjiä ovat muun muassa Feidias, Michelangelo ja Henry Moore. Muun muassa Laila Pullinen, Walter Runeberg, Wäinö Aaltonen, Ensio Seppänen ja Martti Aiha ovat tunnettuja suomalaisia kuvanveistäjiä.


title: Eskrima

text:
Eskrima tai escrima (esp. "esgrima") (myös arnis tai kali) on filippiiniläinen taistelulaji, jonka nimi tarkoittaa miekkailua. Lajin synnystä ei ole tarkkaa tietoa. Toisen lähteen mukaan laji syntyi Filippiinien alkuperäisasukkaiden puolustaessaan maataan espanjalaisvalloituksen aikana 1500-luvulla, Filippiiniläisten historiantutkijoiden viimeisissä selvityksissä on esitetty väite, että laji kehittyi vasta sen jälkeen, kun espanjalaiset olivat jo miehittäneet maan. Pitkän rannikon ja sokkeloisen saariston takia, miehittäjät eivät yksin pystyneet vartioimaan koko aluetta. Niinpä he kouluttivat paikallisia miekan käytössä, tosin sillä erolla, että paikalliset joutuivat käyttämään omia perinneviidakkoveitsiään. Toki Filippiineillä oli ennenkin taisteltu ja tapettu, mutta nyt ensi kertaa ymmärrettiin, että kyseisiä asioita voi myös harjoitella. Mainittakoon tässä yhteydessä, että Filippiinien taistelulajienhistoria ei tunne Kali sanaa ennen 1950-lukua. Lajiin kuuluu filippiiniläisen taisteluperinteen tapaisesti paljon aseita, enimmäkseen puisia tai oikeita veitsiä. Enimmäkseen lajissa harjoitellaan n. 50 cm pitkällä rottinkikepillä (keppien pituuksilla on kuitenkin eri escrimatyyleissä vaihtelua). Escrimassa opetellaan myös lukuisia aseettomia tekniikoita, niin aseistettuja kuin aseettomia vastustajia vastaan. Pääpaino on kuitenkin aseissa, kuten veitsissä, miekoissa ja eripituisissa kepeissä ja seipäissä. Lajissa on useita kymmeniä eri tyylisuuntia, joista yleisnimenä voidaan käyttää FMA:ta (Filipino Martial Arts).
Escriman harjoittelu aloitetaan aseilla. Lajin kehittymisen aikaan oli normaalia, että kaikki kantoivat pitkiä veitsiä mukanaan. Nykyisin harjoittelu aloitetaan rottinkikepeillä. Rottinkikeppi on harjoitteluase turhien vammojen välttämiseksi. Taisteluun tarkoitetut kepit olivat kovapuuta ja joskus niihin saatettiin kiinnittää mm. hain hampaita tai kiviä. Ne eivät olleet läpileikkaukseltaan pyöreitä vaan litteitä tai kulmikkaita. Näin varmistettiin, että iskulla voitaisiin rikkoa luita. Filippiiniläiset historiantutkijat ovat kumonneet myös väitteet, että aseilla harjoittelu olisi jossain vaiheessa kielletty ja tämän seurauksena kätketty tansseihin.
Escrima-tyylit ovat jakautuneet alueittain ja perheittäin. Laji on myös ottanut avoimesti vaikutteita lähes mistä tahansa taistelu- tai kamppailulajista (tietenkin tyylisuuntakohtaisesti), mutta uudemmissa koulukunnissa saattaa selvästi nähdä judon, karaten ja jopa aikidon vaikutteita. Vanhimmissa tyyleissä pääaseina ovat yhä pitkät veitset, miekat, keihäät ja kirveet. Uudemmissa tyyleissä harjoittelu aloitetaan rottinkikepeillä, joista siirrytään teräaseisiin ja lopuksi aseettomaan harjoitteluun. Uusimmissa tyyleissä ei teräaseilla harjoitella lainkaan. Jotkut tyylit ovat siirtyneet täysin kamppailu-urheilu-henkiseen harjoitteluun. Tällaisissa tyyleissä otellaan suojavarusteet päällä täysikontaktilla. Tyylistä riippuen suojat sekä keppi (rottinkinen/pehmustettu) vaihtelevat. Jotkut ottavat otteluita jopa rottinkikepillä ilman mitään suojia. Kannattaa kuitenkin edelleen huomioida, että rottinkikeppi ei ole taisteluun vaan harjoitteluun tarkoitettu. Huomioida kannattaa myös se, että tämän kaltaisissa otteluissa sokeutumisen vaara on suuri ilman minkäänlaisia silmä- tai kasvosuojia.


title: Eskrima

text: BIFFIÄ (British International Fighters Federation) harjoitellaan suomessa kahdessa eri ryhmässä. Toista ryhmää vetää Kaj Westersund, hänen ryhmänsä harjoittelee Jayn vanhojen oppien, tekniikoiden ja arvojen mukaisesti. Toinen toimii Kai Koskisen alaisuudessa. Koskisen ryhmässä seurataan Jayn uudempia oppeja, tekniikoita ja arvoja. Jay Dobrin käy jyväskylässä lähes vuosittain.


title: Eskrima

text: Biff:in perustaja Jay Dobrin aloitti wing chun kunfulla Brian Jones:in alaisuudessa vuonna 1970. Vuonna 1974 hän tapasi escrima-mestari Rene Latosan ja aloitti harjoittelun hänen opissa. Kolmen erittäin aktiivisen harjoitteluvuoden jälkeen (Latosa asui Jayn kotona) Jay sai ohjaaja-arvon yhtenä kolmesta ensimmäisestä escrima-ohjaajasta Englannissa. Vuonna 1978 Latosa kehotti Jaytä tutustumaan myös muihin escrima-tyyleihin. Jay lähti harjoittelemaan Amerikkaan harjoitellen siellä mm Leo Gironin ja Dentoy Revillarin kanssa. Jayn palattua Amerikasta Latosa totesi, että Jay on nyt valmis perustamaan oman koulunsa. Näin sai alkunsa yksi Euroopan vanhimmista Escrima-tyyleistä. Jay ei kuitenkaan ole jäänyt laakereilleen lepäämään, vaan päivittää BIFFiä jatkuvasti. Tekniikoiden on toimittava raskaampia aseita ja voimakkaita iskuja vastaan. BIFF:i on myös tiettävästi viimeisiä Escrima-kouluja maailmassa, jossa edelleen sparrataan terävillä veitsillä ja macheteilla. Jay vastaa nykyisin Lontoossa mm Hendonin poliisikoulun koulutuksista teräasetta vastaan.


title: Sydney Bristow

text: Sydney Anne Bristow on kuvitteellinen hahmo ja päähenkilö yhdysvaltalaisessa televisiosarjassa "Alias". Sarjan alussa Sydney työskentelee CIA:lle kaksoisagenttina SD-6:ssa. Myöhemmin hän siirtyy ainoastaan CIA:n palvelukseen. Häntä esittää näyttelijä Jennifer Garner.


title: Sydney Bristow

text: Garner sai roolistaan Golden Globe -palkinnon vuonna 2001 sekä Saturn-palkinnon vuonna 2002.


title: Sydney Bristow

text: Sydney Anne Bristow syntyi 17. huhtikuuta 1975. Hänen isänsä Jack Bristow oli CIA:n agentti ja aina pois kotoa. Sydney eli paljolti äitinsä Lauran kanssa, kunnes tämä kuoli auto-onnettomuudessa. Todellisuudessa Laura oli KGB:n vakooja Irina Derevko ja hänen kuolemansa oli lavastettu. Jackin epäiltiin olevan yhteistyössä Irinan kanssa, joten pidätyksensä jälkeen hän nimesi Arvin Sloanen Sydneyn huoltajaksi. Jackin huomattua Sydneyn epätavallisen korkean älykkyyden ja ongelmanratkaisutaidot, hän laittoi tyttärensä osaksi Projekti Joulua, joka koulutti nuorille lapsille agenttipohjan, jotta nämä voitaisiin rekrytoida myöhemmällä iällä. Sydneyn ollessa 19-vuotias, SD-6, CIA:n mustien operaatioiden salainen osasto, tarjosi hänelle töitä. Sydney otti paikan vastaan ja häntä kiellettiin kertomasta työstään kenellekään.


title: Sydney Bristow

text: Sydney puhuu useita eri kieliä, muun muassa englantia, saksaa, kreikkaa, ranskaa, venäjää, bulgariaa, espanjaa, italiaa, hepreaa, kiinaa, japania, ruotsia, norjaa, urdua, arabiaa ja koreaa.


title: Sydney Bristow

text: Sydney on taitava taistelulajeissa ja käyttää monenlaisia aseita taidokkaasti. Hän osaa myös laulaa, tanssia ja juosta kilpatasoisesti.


title: Sydney Bristow

text: Seitsemän vuotta Sydney valehteli tutuilleen työskentelevänsä Credit Dauphine -nimisessä pankissa, minkä alla SD-6:n tilat sijaitsevat. Sydneyn poikaystävä Danny kosii häntä, joten Sydney päättää paljastaa työnsä hänelle. Tämä osoittautuu virheeksi, sillä SD-6 tapattaa Dannyn. Myöhemmin Sydney saa kuulla isältään Jackilta, että SD-6 on vain uskotellut olevansa osa CIA:ta ja on todellisuudessa osa rikollisjärjestö Allianssia. Jack kertoo olevansa itsekin SD-6:n palveluksessa. Tämän jälkeen Sydney päättää liittyä oikeaan CIA:han kaksoisagentiksi aikomuksenaan tuhota Allianssi ja sen osastot, saaden samalla tietää myös Jackin olevan CIA:n kaksoisagentti.


title: Sydney Bristow

text: CIA:ssa Sydneyn yhteyshenkilö on Michael Vaughn. Kaudella SD-6:n johtaja, Sydneyn lapsuuden holhooja Arvin Sloane, lähettää Sydneyn ja Jackin etsimään 1400-luvulla eläneen tiedemiehen ja profeetan Milo Rambaldin suunnittelemia esineitä, joista Sloanella on pakkomielle. Samalla isä ja tytär paikkailevat vuosia tulehtuneina olleita välejään, ja Sydney yrittää pitää kulissia yllä ystäviensä Francie Calfon ja Will Tippinin seurassa. Will tutkii Sydneyn estoista huolimatta Dannyn murhaa ja saa lopulta tietää SD-6:sta ja totuuden Sydneyn työstä. Jackin ansiosta Sloane ei kuitenkaan tapata Williä. Kauden lopussa kesken tehtävän Sydney otetaan vangiksi ja hänen vangitsijakseen paljastuu hänen äitinsä, jonka hän kohtaa ensimmäistä kertaa melkein 30 vuoteen.


title: Sydney Bristow

text: Irina päästää Sydneyn pakoon ja antautuu CIA:lle, auttaen heitä SD-6:n tuhoamisessa. Sydney ei luota äitiinsä eikä liioin isäänsä saatuaan tietää tämän laittaneen hänet Projekti Jouluun, mutta molemmat onnistuvat vakuuttamaan hyvät tarkoituksensa. Myöhemmin CIA onnistuu vihdoin kaatamaan Allianssin, mutta Sloane pääsee pakenemaan. Sydney ja Vaughn, jotka ovat huomanneet välillään olevan kipinän, alkavat vihdoin seurustella.


title: Sydney Bristow

text: Kauden puolessa välissä Sloane tapattaa Francien ja korvaa hänet naisella, joka on geneettisesti muutettu hänen näköisekseen. Naisen tehtävänä on vakoilla Sydneytä ja hänen kauttaan päästä käsiksi CIA:n resursseihin. Kauden lopulla Irina pettää CIA:n ja pakenee Sloanen avustuksella. Sydney saa tietää totuuden Franciesta ja ensin taisteltuaan hänen kopionsa kanssaan, hän ampuu tätä ja menettää itse tajuntansa. Hän herää kaksi vuotta myöhemmin Hongkongissa eikä muista mitään kuluneista vuosista.


title: Sydney Bristow

text: Kahden vuoden aikana paljon on muuttunut. Sydneyn suruksi Vaughn on mennyt naimisiin NSC:n agentin Lauren Reedin kanssa. Jack on vankilassa oltuaan yhteyksissä Irinaan tämän paon jälkeen. Sloane on hylännyt rikollisen menneisyytensä ja avustaa nyt CIA:ta. Ihmiset ovat luulleet Sydneyn olevan kuollut ja tämä yrittää selvittää, mitä hänelle tapahtui. Myöhemmin Sydney saa tietää, että rikollisjärjestö Liitto oli siepannut hänet ja yrittänyt aivopestä häntä, jotta hän kuvittelisi olevansa salamurhaaja Julia Thorne. Tämä oli epäonnistunut, sillä Projekti Joulun ansiosta heidän aivopesunsa ei toimi. Liitto oli yrittänyt toteuttaa hänen munasoluilla erään Rambaldin ennustuksen, minkä seurauksena hän oli päättänyt pyyhkiä muistinsa estääkseen heidän aikeensa.


title: Sydney Bristow

text: Lauren paljastuu Liiton vakoojaksi. Sydney ja Jack alkavat vähitellen epäillä häntä ja yrittävät vakuuttaa Vaughnin uskomaan heitä. Tämä ei aluksi suostu uskomaan, mutta löytää myöhemmin todisteita, mitkä johtavat Laurenin pakoon.


title: Sydney Bristow

text: Sydney saa tietää, että hänellä on sisarpuoli Nadia Santos, joka on lapsi Irinan ja Sloanen suhteesta. CIA löytää hänet, mutta Sloane sieppaa hänet ja käyttää häntä erään Rambaldin esineen etsimiseen. Sydney pelastaa hänet uudelleen, mutta tämä päättää lähteä isänsä matkaan.


title: Sydney Bristow

text: Myöhemmin Sydney jäljittää Laurenin ja tämä kertoo asiakirjoista, jotka sisältävät tietoa liittyen Sydneyyn. Yritettyään tappaa Sydneyn, Vaughn ampuu hänet. Sydney seuraa Laurenin vihjettä ja löytää asiakirjoja, jotka saavat hänet pois tolaltaan.


title: Sydney Bristow

text: Asiakirjoista paljastuu, että Jack oli tappanut Irinan tämän lähetettyä palkkamurhaajan Sydneyn perään, minkä seurauksena Sydneyn ja Jackin välit turtuvat jälleen, mutta Sydney antaa lopulta anteeksi. Sydney liittyy APO:on, CIA:n uuteen salaiseen osastoon, jonka johdossa on Sloane. Myös muut Sydneyn tutut, mukaan lukien Nadia, työskentelevät APO:ssa. Nadia muuttaa asumaan Sydneyn luokse ja siskokset tekevät tuttavuutta toisiinsa. Sydney alkaa myös seurustella jälleen Vaughnin kanssa.


title: Sydney Bristow

text: Myöhemmin paljastuu, että Irina on yhä elossa: Jack oli tappanut hänen geneettisen kopionsa, jonka Irinan sisko Elena oli lähettänyt. APO pelastaa Elenan vankina olleen Irinan ja Jack päästää hänet myöhemmin pakenemaan. Erään Rambaldin esineen avulla Elena pystyy muuttamaan ihmiset mielipuoliksi, joten APO lähettää Sydneyn kumppaneineen tuhoamaan esineen. Tehtävän aikana epävarmana kohtaloistaan Vaughn kosii Sydneytä. Elena lopulta kukistetaan, mutta ennen sitä hän saastuttaa esineellään Nadian, joka laitetaan koomaan parannuskeinon löytämisen ajaksi.


title: Sydney Bristow

text: Kauden lopussa Sydney ja Vaughn ovat onnellisesti kihloissa, mutta Vaughn paljastaa, ettei hänen nimensä ole oikeasti Vaughn, minkä jälkeen he joutuvat auto-onnettomuuteen.


title: Sydney Bristow

text: Kolarin jälkeen Vaughn siepataan, mutta paettuaan hän selittää Sydneylle olevansa oikeasti André Michaux ja että hänen isänsä oli aikoinaan sotkeutunut hallitukseen soluttautuneeseen rikollisorganisaatio Prophet 5:en, minkä seurauksena hän vaihtoi omansa ja poikansa nimet. Vaughn kertoo tutkineensa Prophet 5:n toimintaa. Sydney saa tietää olevansa raskaana. Pari suunnittelee tulevaisuutta, mutta Prophet 5 pääsee Vaughnin jäljille ja murhaa hänet.


title: Sydney Bristow

text: Neljä kuukautta myöhemmin Sydney tutkii Vaughnin kuolemaa ja Prophet 5:ä. APO:on liittyy kaksi uutta agenttia, Rachel Gibson ja Thomas Grace. Sydney kouluttaa ja auttaa Rachelia tämän ensimmäisissä kenttäoperaatioissa. Myöhemmin Prophet 5 sieppaa Sydneyn ja yrittää hypnotisoimalla saada tietoonsa yksityiskohtia Rambaldin Horisontti-nimisen esineen sijainnista, mutta Sydney onnistuu pakenemaan.


title: Sydney Bristow

text: Sydney kohtaa jälleen äitinsä, joka auttaa heitä löytämään Horisontin. Tämä kuitenkin on Prophet 5:n puolella ja pettää perheensä jälleen. Kesken Horisontin etsinnän, Sydney synnyttää vanhempiensa avustuksella tyttövauvan, jonka nimeää myöhemmin Isabelleksi.


title: Sydney Bristow

text: Paljastuu, että Vaughn on yhä elossa. Sydney ja Jack olivat lavastaneet hänen kuolemansa, jotta Prophet 5 ei murhaisi häntä. Samaan aikaan Sloane löytää parannuskeinon Nadian tautiin ja Sydney kohtaa jälleen sisarensa. Sloanen pakkomielle Rambaldiin ottaa hänestä kuitenkin vallan ja se saa hänet tappamaan Nadian, joka yritti tuhota erään Rambaldin asiakirjan. Sloane liittyy Prophet 5:en.


title: Sydney Bristow

text: Kauden lopulla Irina ja Sloane tuhoavat Prophet 5:n ja löytävät Rambaldin loppupelin, kuolemattomuuden. Sloane ampuu Jackia ja kostoksi Sydney ampuu hänet. Jack jättää kuolemaisillaan jäähyväiset tyttärelleen, joka lähtee äitinsä perään. Sillä välin hän itse hoipertelee kuolemattomaksi tulleen Sloanen luo ja uhraa itsensä räjäyttämällä maanalaisen luolan, minne Sloane jää loukkuun. Sydney taistelee äitinsä kanssa, joka lopulta putoaa pilvenpiirtäjän lasikaton läpi kuolemaansa.


title: Sydney Bristow

text: Muutamia vuosia myöhemmin Sydney ja Vaughn ovat osittain lopettaneet työnsä vakoojina. He ovat onnellisesti naimisissa ja heillä on toinen lapsi, Jack.


title: Kalotti

text: Kalotti voi tarkoittaa seuraavia asioita:


title: Stardust (luotain)

text: Stardust oli NASAn komeettaluotain, joka tutki Wild 2 -komeettaa. Se myös ohitti asteroidi Annefrankin 2. marraskuuta 2002.


title: Stardust (luotain)

text: Aluksen kehitti NASAn Jet Propulsion Laboratory Kaliforniassa pääurakoitsijanaan Lockheed Martin -yhtiö. Avaruusaluksen laukaisu tapahtui 7. helmikuuta 1999 Boeingin Delta II -raketilla Cape Canaveral Air Force Stationin laukaisukompleksi 17A:sta, Floridasta.


title: Stardust (luotain)

text: Se kaappasi näytteitä komeetasta 2. tammikuuta 2004. Aluksen näytekapseli laskeutui maahan 15. tammikuuta 2006. Kyseessä on ensimmäinen kerta, jolloin komeettapölyä on tuotu tutkittavaksi maanpäällisiin laboratorioihin. Pölyn kemiallisen analyysin uskotaan lisäävät tietoa aurinkokunnan synnystä.


title: Stardust (luotain)

text: 1800-luvun lopulla esiintyi uskomuksia, että komeetat ovat levittäneet elämän Maahankin. Edelleen ollaan varautuneita siihen, että komeetoissa olisi esimerkiksi viruksia – alus on erittäin törmäyksenkestävä (tosin sen "sisaralus" Genesis hajosi osiin, kun se laskeutui Maahan laskuvarjonsa aukematta) ja sen näytteet tutkitaan tiloissa, jotka vastaavat suojaukseltaan kulkutautien tutkimuslaboratorioita.


title: Stardust (luotain)

text: 14. helmikuuta 2011 Stardust ohitti Tempel 1 -komeetan ja tutki, mitä Deep Impact -luotaimen iskeytymisosa sai aikaan komeetan pinnalle. Iskeytyjä oli tehnyt komeettaan arviolta noin 150 metrisen kraatterin.


title: Stardust (luotain)

text: Aluksen CIDA (Comet and Interstellar Dust Analyzer) massaspektrometrissä on suomalainen tietokoneohjelmisto, jonka toteutti Ilmatieteen laitos. Se kuuluu Saksan avaruusjärjestön (DLR) rahoittamaa ja saksalainen von Hoerner & Sulger GmbH-yhtiön toteuttamaa laitetta.


title: Jennifer Garner

text: Jennifer Anne Affleck, o.s. Garner (s. 17. huhtikuuta 1972 Houston, Texas) on yhdysvaltalainen Golden Globe -palkittu näyttelijä. Hänet tunnetaan muun muassa Sydney Bristow’n roolista televisiosarjassa "Alias" sekä rooleistaan elokuvissa "Daredevil", "13 ja risat", "Elektra", "Valehtelemisen sietämätön keveys", "Juno" ja "Dallas Buyers Club".


title: Jennifer Garner

text: Garner syntyi Houstonissa, Texasissa vuonna 1972. Hänen äitinsä on opettaja ja isä insinööri. Garnerilla on kaksi siskoa, Melissa ja Susannah. Kolmivuotiaana Jennifer otti balettitunteja. Neljävuotiaana Garner perheineen muutti West Virginiaan, jossa Garner asui aina lukion loppuun asti. Garner aloitti kemian opiskelut Denison-yliopistossa, mutta huomattuaan, että pitää enemmän näyttelemisestä kuin kemiasta, hän vaihtoi pääainettaan näyttelemiseen. Garner valmistui Denisonin yliopistosta vuonna 1994 ja ajatteli jatkavansa Yalen yliopistossa, mutta päätti koettaa onneaan teatterissa.


title: Jennifer Garner

text: Garner vihittiin näyttelijä Scott Foleyn kanssa 19. lokakuuta 2000. Garner oli tavannut Foleyn "Felicity"-televisiosarjan kuvauksissa. Avioliitto päättyi kuitenkin eroon 30. maaliskuuta 2004. Foley sanoi, että ero johtui Garnerin kuuluisuudesta, mutta Garner taas kertoi eron olleen yksi Hollywood-tragedia. Tämän jälkeen Garner seurusteli Michael Vartanin kanssa noin vuoden verran. Vartan näytteli myös "Alias"-sarjassa.


title: Jennifer Garner

text: Näyttelijä Ben Affleckin kanssa Garner vihittiin 29. kesäkuuta 2005. Pari tapasi alun alkaen vuonna 2000 "Pearl Harbor" -elokuvan kuvauksissa. Affleck ja Garner alkoivat kuitenkin seurustella vasta vuonna 2004, mutta salasivat suhteensa pitkään julkisuudelta. Pariskunnalla on vuosina 2005 ja 2009 syntyneet tyttäret sekä 2012 syntynyt poika. Vuonna 2015 pariskunta ilmoitti eroavansa.


title: Jennifer Garner

text: Garner asuu tällä hetkellä sekä Santa Monicassa, Kaliforniassa että Cambridgessa, Massachusettsissa.


title: Jennifer Garner

text: Garner aloitti näyttelijättären uran New Yorkissa teatterissa. Teatteriuran jälkeen Garner esiintyi televisiosarjoissa. New Yorkista hän muutti Los Angelesiin, jossa hän työskenteli tarjoilijana ennen rooliaan televisiosarjassa "Felicity". Garner sai rooleja myös elokuvista, kuten "Pearl Harbor".


title: Jennifer Garner

text: Vuonna 2001 Garner sai pääroolin televisiosarjasta "Alias". Sarja oli menestys ja Garner voitti roolistaan Golden Globen ja SAG-palkinnon. Lisäksi Garner sai monia Emmy-ehdokkuuksia. "Aliaksen" ohella Garner on näytellyt elokuvissa, kuten "Daredevilissä".


title: Jean-François Ntoutoume Emane

text: Jean-François Ntoutoume Emane (s. 6. lokakuuta 1939) oli Gabonin pääministeri vuosina 1999–2006. Hänet valittiin virkaan 23. tammikuuta 1999. Häntä seurasi vuonna 2006 Jean Eyeghe Ndong. Jean-François Ntoutoume Emane kuuluu Gabonin demokraattipuolueeseen.


title: Mia Couto

text: Mia Couto (s. António Emílio Leite Couto, 5. heinäkuuta 1955 Beira) on mosambikilainen kirjailija. Couto kirjoittaa portugaliksi ja hänen kirjojaan on julkaistu ainakin 22 maassa. Couton ensimmäinen romaani oli vuonna 1992 ilmestynyt "Terra Sonâmbula". Hän on julkaissut myös runo- ja novellikokoelmia. Mia Couto voitti Camões-palkinnon vuonna 2013.


title: Mia Couto

text: Couto on opiskellut lääketiedettä ja työskennellyt toimittajana, mutta vaihtoi alansa biologiaan,ja työskentelee ympäristöbiologina Limpopon kansallispuistossa.


title: Luettelo Alankomaiden sarjoissa pelanneista suomalaisista jalkapalloilijoista

text: Tämä on luettelo Alankomaiden sarjoissa pelanneista suomalaisista jalkapalloilijoista. Pelaajista on mainittu kaikki heidän hollantilaisseuransa. Ne pelaajat, jotka ovat pelanneet sekä ylimmällä että alemmilla tasoilla, on mainittu vain ylimmällä tasolla pelanneiden listassa. Siinä tapauksessa myös pelaajan alemman sarjatason seurat on mainittu, ja niiden seurojen nimet, joiden kanssa pelaaja on pelannut ylimmällä sarjatasolla, on vahvennettu.


title: Taklimakan

text: Taklimakan ("Takla Makan", "Taklamakan") on hiekka-aavikko Länsi-Kiinassa Sinkiangissa syvässä Tarimin altaassa korkeiden vuorten ympäröimänä. Taklimakanin sijainti on 78°–88° itäistä pituutta, 37°–40° pohjoista leveyttä. Eteläpuolella ovat jopa 6 000 metriin kohoavat Kunlunvuoret.


title: Taklimakan

text: Taklimakan on tyypillisen mannerilmaston lauhkean vyöhykkeen sisämaan aavikko. Lämpötilavaihtelu on suurta ja aavikko on hyvin kuiva. Aavikko käsittää valtaosan Tarimin altaasta ja sen pinta-ala on noin 320 000 neliökilometriä, toisen lähteen mukaan 337 600 km. Suurin osa aavikosta on hiekkadyynejä; lisäksi on kiviaavikkoa. Alueelta löydettiin öljyä 1950-luvulla ja laajempia öljyvaroja 1980-luvulla. Lisäksi alueella kerätään eräitä lääkekasveja.


title: Taklimakan

text: Aavikon etelärajana on Kunlun-vuorten ja Altun-vuorten vuoriketju. Pohjoisrajana ovat Tarim-joki ja Tienšan-vuoret. Taklimakan jaetaan kahteen osaan: Khotan-Darjaniin, Cherchen-Darjaniin ja vuorten välissä sijaitsevaan Chercheniin sekä Khotan-Darjanin länsipuolella sijaitsevaan varsinaiseen Taklimakaniin. Idässä on Lop Norin seutu, jossa on suoritettu ydinkokeita.


title: Taklimakan

text: Taklimakan on yksi maailman laajimmista hiekka-aavikoista. Siitä 85 % on hiekkadyynien peitossa. Aavikon suurten dyyniketjujen koko vaihtelee paljon: korkeus on 30–150 metriä, leveys 240–500 metriä ja ketjujen välimatka on 1–5 kilometriä. Suurimmat pyramidimaiset hiekkadyynit voivat nousta 200–300 metrin korkuisiksi. Vuorilta laskeutuvat jäätikkövirrat virtaavat pitkälle Tarimin altaaseen, jossa Taklimakan on.


title: Taklimakan

text: Keitaita on vähemmän kuin esimerkiksi Gobin autiomaassa, muutamia Hotanjoen laaksossa. Alueen pääasialliset keidaskaupungit ovat Kashgar, Yarkand, ja Khotan (Hetian, Hotan) lounaassa, Kuqa ja Turfan pohjoisessa sekä Loulan ja Dunhuang idässä. Valkoinen Jade-joki (kutsutaan myös nimillä "Yurung-kash" tai "Yurungkax He") virtaa Taklimakanin aavikolle Kunlunvuorilta kuivaan hiekkaan.


title: Taklimakan

text: Alueella on usein hiekkamyrskyjä, hiekkamyrskypäiviä (jossain päin aavikkoa hiekkamyrsky) on kolmannes vuoden päivistä. Uiguurin kielellä "Takla Makan" tarkoittaa 'voit päästä sinne mutta et koskaan pääse pois'. Aavikkoa onkin kutsuttu myös nimellä "Kuolemanmeri". Etenkin aiemmin aavikolle kuoli runsaasti väkeä. Hiekkamyrskyjä esiintyy etenkin keväisin ja kesäisin ja myrskyn seurauksena hiekka voi kohota noin 10 kilometrin korkeuteen, joskus selvästi korkeammallekin ja kulkeutua ilmakehässä maapallon ympäri. Ilmassa kulkeutuva hienojakoinen aavikkohiekka voi kaukanakin heikentää ilmanlaatua tai huonontaa esimerkiksi tieliikenteen näkyvyyttä.


title: Taklimakan

text: Taklimakan on hyperaridi aavikko, jossa on talvella kylmä, kesällä kuuma. Ilmasto on ankara, sillä se on äärimmäisen mantereinen. Taklimakan on lauhkean vyöhykkeen erittäin kuiva aavikko. Vuotuinen sademäärä on länsiosissa keskimäärin 38 mm ja itäosissa 10 mm. Lämpötila nousee auringonpaisteessa korkealle mutta putoaa nopeasti iltahämärässä. Kesällä päivälämpötila saattaa nousta aavikon itäosissa 38 °C:een. Vuonna 1997 mitattu korkein lämpötila oli 45,6 °C. Heinäkuun keskilämpötila on itäosissa 25 °C. Talvet ovat kylmiä: tammikuun keskilämpötila on −10...−9 °C, mutta talvisin lämpötila putoaa alle −20 asteeseen. Vuorokauden aikana lämpötila voi vaihdella 40 °C. Aavikon poikki kulkeminen on turvallisinta talvella.


title: Taklimakan

text: Silkkitie karavaanireitti kulki aavikon pohjois- ja länsiosan halki. Alueelta on löytynyt runsaasti hiekkaan hautautuneita arkeologisia jäänteitä, jotka edustavat tokaarisia, varhaisia hellenistisiä ja intialaisia/buddhalaisia piirteitä.


title: Taklimakan

text: Viimeisen tuhannen vuoden aikana aavikko on laajentunut noin 100 kilometriä etelään.


title: Taklimakan

text: 1800–1900-lukujen vaihteen tutkimusmatkailijat kuten Sven Hedin, Aurel Stein, Albert von Le Coq ja Paul Pelliot ovat tehneet laajasti tunnetuksi Taklimakanin aarrelöytöjä, sekä sen vaarallisuutta. Alueelta on löytynyt myös lukuisia muumioituneita ihmisiä, vanhimmat 4 000 vuotta vanhoja, jotka edustavat aavikolla kulkeneiden väestöjen suurta kulttuurista monimuotoisuutta. Alueelle on 1980-luvulta alkaen rakennettu enenevissä määrin teitä öljyvarojen hyödyntämiseksi ja alueen keskukset ovat Shache (Yarkant) ja Hotan.


title: Dave Chappelle

text: David "Dave" Chappelle (s. 24. elokuuta 1973 Washington D.C., Yhdysvallat) on yhdysvaltalainen näyttelijä ja koomikko.


title: Dave Chappelle

text: Chappelle veti Comedy Centralilla sketsi-show'ta (Chappelle's Show) vuosina 2003–2006. Suomessa Nelonen ja MTV Finland on esittänyt sarjaa. Chappelle on myös ollut mukana monissa elokuvissa. Chappellen sketsit perustuvat usein rotu- ja muihin ennakkoluuloihin ja stereotypioihin. Show'sta on tullut kuuluisaksi sanonnat: "I’m Rick James, bitch!" ja "I'm rich, bitch!"


title: Dave Chappelle

text: Vuonna 2016 Chappelle teki suoratoistopalvelu Netflixin kanssa sopimuksen kolmesta standup-ohjelmasta, joista hänen kerrottiin saaneen 60 miljoonaa dollaria. Keväällä 2017 näytetyt kaksi jaksoa olivat Netflixin historian katsotuimmat komediaspesiaalit.


title: Pee Froiss

text: Pee Froiss on senegalilainen rap-yhtye. Se perustettiin vuonna 1993. Yhtyeen sanoitukset ovat ranskaksi, englanniksi ja wolofiksi.


title: Inkeri Lehtinen

text: Inkeri Lehtinen (7. maaliskuuta 1908 Helsinki – 1. maaliskuuta 1997 Helsinki) oli suomalainen poliitikko, Terijoen hallituksen valistusasiain ministeri ja Suomen kommunistisen puolueen (SKP) pitkäaikainen johtohenkilö. Hän käytti myös puolue- eli peitenimiä Helga Strom ja Maija Falk. Lehtinen toimi 1930- ja 1940-luvulla Kommunistisen internationaalin palveluksessa, ja hän oli yksi Kominternin lakkautuspäätöksen (1943) allekirjoittajista. Lehtinen oli viimeinen elossa ollut Terijoen hallituksen ministeri. Lehtinen oli 1960- ja 1970-luvulla Neuvostoliiton tiedustelupalvelu KGB:n asiamies, jota valvoi Sergei Istomin.


title: Inkeri Lehtinen

text: Lehtinen syntyi Helsingissä vasemmistolaiseen kotiin. Äiti Sandra Lehtinen oli yksi ensimmäisistä naiskansanedustajista (SDP). SKP:n niin sanottujen punaorpojen sukupolveen lukeutuva Lehtinen pakeni Suomesta Neuvosto-Venäjälle 1918 kymmenvuotiaana vanhempiensa kanssa. Hän oli paikalla, kun Suomalaista kommunistista puoluetta samana vuonna perustettiin. Lehtinen muutti vuonna 1921 äitinsä kanssa takaisin Suomeen, mutta Neuvostoliitosta tuli myöhemmin hänen toinen kotimaansa, kun hän palasi sinne 1920-luvun lopulla.


title: Inkeri Lehtinen

text: Lehtinen tarkasteli poliittista toimintaa koko ikänsä aitiopaikalta. Hän aloitti oman politikointinsakin nuorena. Marraskuussa 1925 Etsivä keskuspoliisi kuulusteli häntä epäiltyään häntä yhdeksi Punatyttöjen klubin perustajista, ja sen jälkeen Lehtisen postia alettiin seurata. Kuulustelujen seuraukseksi Lehtinen erotettiin koulusta epäiltynä vallankumouksellisesta agitaatiosta. Hän luki myöhemmin itsensä ylioppilaaksi iltakoulussa. Helsingin työväen paikallisjärjestöön hän liittyi myös samana vuonna. Hän alkoi saada myös luottamustoimia työväenliikkeessä ja toimi useissa eri järjestöissä.


title: Inkeri Lehtinen

text: Vuonna 1928 Lehtinen kutsuttiin puolueen komennukselle Moskovaan. Tosiassa Lehtinen vietti seuraavat vuodet muun muassa Saksassa ja Ruotsissa. Vuodet 1931–1933 hän opiskeli Moskovan yhteiskunnallisessa korkeakoulussa. Lehtinen edusti Kommunistisessa nuorisointernationaalissa (KNI) Suomen kommunistista nuorisoliittoa, johon hän oli liittynyt 1923, ja toimi siellä tulkkina ja kääntäjänä, samoin kuin Kominternissa. Kielitaitoinen Lehtinen osasi suomen kielen lisäksi ruotsia, venäjää, ranskaa ja saksaa. Suomessa hän kävi 1930-luvulla muutaman kerran ollessaan etsintäkuulutettu. Lehtinen liittyi SKP:hen vuonna 1927, ja hänet valittiin ensimmäisen kerran puolueen keskuskomiteaan vuonna 1935.


title: Inkeri Lehtinen

text: Lehtinen menetti 1930-luvun puhdistuksissa paljon läheisiään, kuten isänsä Juho Lehtisen, jota vastaan NKVD pakotti hänet todistamaan. Lehtinen kutsuttiin kuitenkin vuonna 1939 valistus- eli opetusministeriksi (valistusasiain kansankomissaariksi) Terijoen hallitukseen, millä tuli olemaan suuri vaikutus hänen julkisuuskuvaansa sotienjälkeisessä Suomessa. Ministerinä Lehtinen hahmotteli siirtymistä punaiseen Suomeen asiakirjassa "Kommunistien toiminnasta valkoisten vallasta vapautuvilla alueilla". Heinäkuussa 1940 hänet nimitettiin Karjalais-suomalaisen neuvostotasavallan korkeimman neuvoston jäseneksi. Vuonna 1941 hän eli kuusi kuukautta piiritetyssä Leningradissa huonoissa olosuhteissa. Jatkosodan aikana Lehtinen työskenteli Kominternissa sihteeristön lehdistö- ja radio-osaston Suomen edustajana järjestön lakkauttamiseen (1943) asti. Hän oli yhdessä Armas Äikiän kanssa toimittamassa "Suomen vapausradion" radiolähetyksiä Suomeen 1941–1945.


title: Inkeri Lehtinen

text: Sotien jälkeen Suomeen joulukuussa 1945 palaamaan päästetty Lehtinen oli yksi julkisen SKP:n johtohenkilöistä, keskuskomitean ja poliittisen toimikunnan jäsen (1954–1969). Hertta Kuusisen ja Aili Mäkisen ohella Lehtinen kuului vaikutusvaltaisimpiin suomalaisiin naiskommunisteihin. Lehtinen vastasi puolueen valistusasioista, kuten aatteellisesta kasvatuksesta. Hän sai 1950-luvulla avioliiton kautta takaisin Suomen kansalaisuuden, mutta yhteydet itärajan taakse säilyivät lämpiminä, ja hän tapasi säännöllisesti sikäläisiä tiedusteluviranomaisia.


title: Inkeri Lehtinen

text: Lehtinen meni kolme kertaa naimisiin. Aiemmin hän oli ollut naimisissa Eino Lehdon ja Antti Hyvösen kanssa, joista jälkimmäisen kanssa Lehtinen sai Visa-pojan vuonna 1937. Vuonna 1952 hän avioitui Arvo Hildenin kanssa.


title: Inkeri Lehtinen

text: Lehtinen oli SKP:n keskuskomitean poliittis-teoreettisen äänenkannattaja "" pitkäaikainen toimittaja (1946–) ja päätoimittaja (1963–1976). Puoluetta repineessä osapuolitaistelussa Lehtinen asettui tukemaan oppositiota, joskin hän päätoimittaja-asemansa johdosta joutui tasapainoilemaan mielipiteiden välillä. Esimerkiksi Tšekkoslovakian miehityksen syksyllä 1968 Lehtinen kuitenkin hyväksyi oikeutettuna toimenpiteenä. Hän puolestaan katui myöhemmin sitä, että ehti epähuomiossa allekirjoittaa SKP:n tapahtuneen tuominneen lausunnon. SKP:n 15. edustajakokouksesta muiden mukana ulosmarssinut Lehtinen menetti keskuskomitean ja poliittisen toimikunnan jäsenyytensä, mutta hän pysyi SKP:ssa tärkeänä taustavaikuttajana.


title: Inkeri Lehtinen

text: Lehtinen kuoli pitkän sairauden jälkeen 7. maaliskuuta 1997. Hänen itsensä järjestämää henkilöarkistoa säilytetään Kansan Arkistossa.


title: Mila Rodino

text: Mila Rodino (”Rakas isänmaa”) on Bulgarian kansallislaulu. Laulu perustuu Tsvetan Radoslavovin isänmaalliseen lauluun ”Gorda Stara Planina”, jonka hän kirjoitti ja sävelsi Serbialais-bulgarilaisen sodan aikaan 1885. Laulusta tuli kansallislaulu 1964. Tekstiä on muokattu useaan otteeseen, viimeksi vuonna 1990.


title: Mila Rodino

text: Vuosina 1886–1944 Bulgarian kansallislauluna oli Shumi Maritsa — Шуми Марица (”Kuohu Maritsa, veren punaama”).


title: Mila Rodino

text: Мила Родино


title: Mila Rodino

text: Mila Rodina


title: Mila Rodino

text: Epävirallinen suomennos:


title: Mila Rodino

text: Rakas isänmaa


title: Mila Rodino

text: Toista säkeistöä ei juurikaan käytetä virallisissa yhteyksissä.


title: Mila Rodino

text: Kuuntele Bulgarian kansallislaulu laulettuna


title: Luettelo Italian sarjoissa pelanneista suomalaisista jalkapalloilijoista

text: Tämä on luettelo Italian sarjoissa pelanneista suomalaisista jalkapalloilijoista.


title: Prophets of Da City

text: Prophets of Da City on eteläafrikkalainen rap-yhtye. Se julkaisi ensimmäisen albuminsa vuonna 1990. Yhtye on esiintynyt muun muassa Lontoossa.


title: Positive Black Soul

text: Positive Black Soul on senegalilainen rap-yhtye. Se perustettiin 1980-luvun lopulla. Yhtyeen ensimmäinen levytys julkaistiin vuonna 1992. Positive Black Soul esiintyi ensimmäistä kertaa Euroopassa vuonna 1994. Samana vuonna yhtye esiintyi Baaba Maalin levyllä "Firin' in Fouta".


title: Positive Black Soul

text: Yhtyeen sanoitukset ovat wolofiksi.


title: X Plastaz

text: X Plastaz on tansanialainen rap-yhtye. Se perustettiin Arushassa vuonna 1995. Sen ensimmäinen single oli vuonna 1998 julkaistu "Bamiza". Yhtye esiintyi ensimmäistä kertaa Euroopassa vuonna 2001. X Plastazin ensimmäinen albumi, "Maasai hip hop" julkaistiin elokuussa 2004. Yhtyeen julkaisema single "Msimu kwa msimu" on mukana kokoelmalevyllä "The Rough Guide to African Rap".


title: Ibn Arabi

text: Abū Abd Allāh Muhammad ibn Alī ibn Muhammad ibn Arabī al-Hātimī at-Tāī (), s. 1165, Murcia, Espanja – k. 1240, Damaskos) on yksi suufilaisen filosofian kuuluisimmista edustajista. Vasta viime vuosina hänet on alettu Euroopassa laskea suurten islamilaisten filosofien joukkoon. Ibn Arabin ensimmäiset teokset julkaistiin Euroopassa noin 150 vuotta sitten. Ibn Arabin kaksi pääteosta ovat "Viisauden sinettikivet" ("Fusus al-hikam") ja "Mekkalaisia ilmestyksiä" ("al-Futuhat al-makkiyya").


title: Ibn Arabi

text: Ibn Arabi edustaa suufilaista filosofiaa. Suufilaisuus erosi n. 700-luvun lopulla šiialaisudesta erilliseksi liikkeeksi. Suufilainen filosofia "(irfan)" pohjauu Koraanin tulkintaan, mutta sisältää paljon gnostilaisia ja uusplatonistisia vaikutteita. Kannattajien mukaan suufilaisuus on islaminuskon syvällisin tulkinta, vastustajien mielestä se on kreikkalaisesta filosofiasta ja vieraista uskonnoista vaikutteita saanut harhaoppi.


title: Ibn Arabi

text: Ibn Arabi syntyi Espanjassa, Murciassa vuonna 1165 ja kuoli Damaskoksessa 1240. Ibn Arabin nimen eteen lisätään usein etuliite "Muhyildin" (محيي الدين), joka tarkoittaa "uskonnon elävöittäjää". Suufit käyttävät hänestä myös lisänimeä "suurin mestari", "al-šaikh al-akbar" (الشيخ الأكبر). Länsimaissa filosofi on tunnettu paremmin tästä käännetyllä nimellä "doctor maximus", "suurin opettaja".


title: Ibn Arabi

text: Filosofin Damaskoksessa sijaitseva hauta on edelleen suufilaisille tärkeä pyhiinvaelluspaikka. Ibn Arabin elämän merkittävimpiä tapahtumia oli hänen pyhiinvaelluksensa Mekkaan, jossa hän koki oman kertomuksensa mukaan vahvan mystisen elämyksen. Kertomuksensa mukaan ibn Arabi näki vahvan uskonnollisen näyn, jossa hän tapasi profeetta Muhammedin. Ibn Arabi viipyi Mekassa kolme vuotta ja kirjoitti kokemuksensa seurauksena teoksen "Mekkalaisia ilmestyksiä" ("al-Futuhat al-makkiyya").


title: Ibn Arabi

text: Ibn Arabi matkusti vuonna 1204 Bagdadiin ja sieltä Kairoon 1206. Molemmilla matkoilla hän joutui avoimiin väkivaltaisuuksiin islamilaisten fundamentalistien kanssa. Suufit hankkiutuivat tietoisesti konflikteihin ympäröivän kulttuurin kanssa. Seurauksena oli usein teloitus. Kun al-Hallaj, eräs ibn Arabin oppi-isistä, nousi vuonna 946 teloituslavalle tanssien, muut suufit heittivät hänelle ruusuja.


title: Ibn Arabi

text: Ibn Arabia syytettiin omana aikanaan moniarvoisuudesta ja muiden uskontojen suvaitsemisesta. Ibn Arabin filosofiasta vaikutteita saanut ajattelija Yahya Suhrawardi teloitettiin vuonna 1191. Ibn Arabi itse pelastui täpärästi ystäviensä avustuksella teloitukselta. Fundamentalistisen islamtulkinnan oppi-isä ibn Taimiyya (k. 1339) koki alusta asti ibn Arabin opit päävihollisekseen ja hyökkäsi voimakkaasti niitä vastaan. Islamilaisissa maissa ibn Arabin teokset julistetaan edelleen harhaoppisiksi. Egyptissä hänen pääteoksensa julkaiseminen yritettiin keskeyttää vuonna 1975.


title: Ibn Arabi

text: Ibn Arabin kohtaaminen ibn Rušdin, yhden oman aikansa kuuluisimman islamilaisen filosofin kanssa, on merkitty muistiin. Ibn Arabi oli jo nuorena tunnettu mystisistä kokemuksistaan. Ibn Rušd, joka on Euroopassa paremmin tunnettu nimellä Averroës, oli tiukasti teoreettiseen ajatteluun nojaava filosofi. Hän halusi kyseenalaistaa ibn Arabin mystisten näkyjen sisällön ja tiedusteli heidän kohdatessaan, ovatko mystisten näkyjen sisällöt sovussa filosofian kanssa. Kertomuksen mukaan ibn Arabi vastasi hänelle:""Kyllä ja ei. Sanojen 'Kyllä' ja 'Ei' välissä sielut lentävät aineen taakse."" Myöhemmin ibn Rušdin kerrotaan ylistäneen ibn Arabia yhdeksi aikansa suurimmista ajattelijoista.


title: Ibn Arabi

text: Ibn Arabi tulkitsi islamilaista uskontunnustusta "La ilaha illa Allah" siten, että Allah on kaikki ja kaikki on Allah; että ainoa olevainen on Allah. Tämä oli eräiden islamtulkitsijoiden mukaan panteismia eli kaikkijumalaista uskoa siihen, että Allah ja kaikki maailmankaikkeudessa ovat yhtä.


title: Ibn Arabi

text: Ibn Arabi piti ajattelunsa yhtenä päätehtävänä rakentaa siltaa eri uskontojen ja filosofisten ajatussuuntausten välille. Ibn Arabin ajattelu sai huomattavan määrän vaikutteita platonistisesta, kreikkalaisesta filosofiasta. Useat hänen teoksensa käsittelevät uskontojen moneutta ja suvaitsevaisuutta. Mystistä suufilaisuutta voidaan pitää keskiajan suvaitsevaisimpana uskontona. Samoihin aikoihin, kun arabialaisessa maailmassa suufit julistivat uskontojen välistä suvaitsevaisuutta, katolinen teologi Tuomas Akvinolainen kirjoitti teoksiaan hyökäten pakanoita vastaan ("Summa contra gentiles").


title: Ibn Arabi

text:
Professori Jaakko Hämeen-Anttilan mukaan ibn Arabi käytti eri uskonnoista prismavertausta. Kun yksi väritön valo osuu prismaan se heijastaa useita eri värisiä valoja, josta muodostuu koko sateenkaaren kirjo erilaisia värejä. Ennen prisman läpi kulkemista eri värit ovat yhtä ja samaa valoa. Jumala on kirkas valo, joka ilmenee eri uskonnoissa prisman värien tavoin erilaisena. Kaikki uskonnot ovat ibn Arabille kuvia samasta todellisuudesta ja ne voivat pitää paikkansa samaan aikaan. Ibn Arabin käsitys uskontojen välisestä suhteesta tiivistyy hyvin seuraavassa runossa, jonka hän on kirjoittanut:"
Eri uskontojen välisiä suhteita käsitellään myös useissa muissa ibn Arabin teoksissa. Eräässä näistä Jumala käy keskustelua profeetta Muhammadin kanssa. Keskustelussa pohditaan eri uskontojen suhdetta Jumalaan, seuraavin sanoin:


title: Ibn Arabi

text: Suufilaisen ajattelun keskeisimpiä käsitteitä on "ma’rifa", jolla tarkoitetaan "sisäistettyä viisautta". Sisäistetystä viisaudesta erotetaan tradition, kirjaviisauden ja itsereflektion kautta tuotettu tieto "aql". Arabian kielen sana "aql" juontuu ibn Arabin mukaan etymologisesti kahletta merkitsevästä sanasta ""iqal"". Todellinen, sisäistetty viisaus perustuu ibn Arabin mukaan yksilön omakohtaiseen ja välittömään kokemukseen todellisuudesta. Sisäistettyä viisautta on mahdollista saavuttaa ainoastaan mielen täydellisen tyhjentämisen avulla. Traditio ja itsereflektio ovat ibn Arabin mukaan este tämän omakohtaisen ja kokemuksellisen viisauden saavuttamiseksi.


title: Ibn Arabi

text:
Reflektoiva ajattelun ja tradition kautta saavutettu tieto ei ole ibn Arabin käsityksen mukaan pahasta. On kuitenkin tärkeää ymmärtää, että niiden kautta ei pystytä saavuttamaan ymmärrystä elämän kannalta tärkeimmistä asioista. Ibn Arabin mukaan filosofin tehtävä on osoittaa järki yksin riittämättömäksi. Reflektoivan järjen avulla on mahdollisuutta saavuttaa tieto siitä, mitä todellisuus ja Jumala ei ole. Tieto siitä, mitä Jumala ei ole, eli tieto negaatiosta johtaa kuitenkin ihmisen vain ahdistukseen.
Suufilainen tie "(tariqa)" on menetelmä, jonka pyrkimyksenä on kuvata, kuinka sisäistetty viisaus on mahdollista saavuttaa. Suufit liittävät sisäistetyn viisauden etsinnän sielunoppiinsa. Perinteisen suufilaisen käsityksen mukaan mystikon tie on aina kahden tilan: paljastumisen "(bast)" ja peittymisen "(qabad)" välistä vaihtelua. Näiden kahden tilan kautta hän etenee kohti mielen rauhaa. Peittymisen tilassa mystikko kokee kaiken negaatioiden kautta. Peittymisen tilassa mystikko on masentunut ja ahdistunut. Hän näkee kaiken ympärillään vieraana itselleen. Avautumisen tilassa mystikko näkee Jumalan ja itsensä kaikkialla ympärillään kokien olevansa yhtä maailman kanssa.


title: Ibn Arabi

text:
Suufilaisen käsityksen mukaan sielu jakaantuu kolmeen osaan. Sielu jakaantuu kahteen alemman sielun osaan "(nafs)" ja yhteen ylempään "(ruh)". Alemman sielun ensimmäinen osa on vaistojen ja viettien tyyssija. Alemman sielun kehittyneempi osa on moittiva sielu. Viettien ja vaistojen tyyssija voi kehittyä moittivaksi sieluksi, kunhan sen katumus "(tauha)" on herätetty. Saavuttaakseen levollisen sielun, joka on sielun kehittynein muoto, suufilaisen filosofin, on hiottava itsestään pois moittiva sielu, jonka seurauksena myös kaikki katumus katoaa. Moittiva sielunosa synnyttää ahdistuksen. Vasta moittivasta sielusta luovuttuaan ihminen voi saavuttaa levollisen sielun, joka on tie mielenrauhaan.
Suufit erottelevat kahden tilan eli paljastumisen "(bast)" ja peittymisen "(qabad)" lisäksi myös muita tiloja. Nämä tilat ovat pysähdyspaikkoja suufilaisen tien varrella, joka johtaa sisäistettyyn viisauteen (ma’rifa). As-Sarrajille (k. 988) pysähdyspaikat tien varrella ovat: itsetarkkailu, läheisyys, rakkaus, pelko, toivo, kaipaus, tuttavallisuus, luottava rauhallisuus, ja komtemplointi eli Jumalan suora näkeminen sekä varmuus. Ensimmäisen tilan kautta ihminen pystyy kehittymään kohti varmuutta, joka on suufilaisen tien päämäärä. Suufit ajattelevat Profeettojen ja suurten pyhimysten käyneen läpi kaikki erilaiset tilat tien varrella.


title: Ibn Arabi

text: Ibn Arabille eri profeetat edustavat erilaisia hyveitä. Samaistumalla profeettoihin saavutetaan yksi etappi matkalla kohti Jumalaa. Näin ihminen voi realisoida itsessään potentiaalisena olevan jumaluuden. Tämä jumaluus ihmisessä on ihmisen alkuperäinen olemus. Täydellinen ihminen omaa kaikkien profeettojen kaikki puolet ja heijastaa näin Jumalaa täydellisimmillään. Ibn Arabi luettelee Viisauden sinettikivet "(Fusus al-hikam)" -kirjassa mm. seuraavanlaisia hyveitä: Eliaan läheisyys, Aaronin johtajuus, Davidin olemisen viisaus ja Muhammadin ykseys. Suufilaisen tien seuraaminen merkitsee profeettojen hyveiden opettelua.


title: Ibn Arabi

text: Suufilaiseen filosofiaan liittyy pyrkimys ilmaista kaikki runouden avulla. Runous sallii Jumalalle loputtoman määrän nimiä, sillä se ei lyö lukkoon rajattua määrää tulkintoja. Tämän ominaisuutensa ansioista suufit kutsuvat runoutta sanattomaksi kieleksi. Runous on yritys päästä kielen tuolle puolen. Ibn Arabi nousi vahvasti vastustamaan niitä fundamentalisteja, jotka rajoittavat Koraanin tulkinnan loputtomat mahdollisuudet vain yhteen ainoaan ja tuomitsevat kaikki muut näkemykset "kerettiläisinä". Ibn Arabin mukaan jokainen ihminen löytää Koraanista sen, mitä hän ansaitsee. Lukiessaan Koraania ihminen heijastaa tekstiin itsensä. Näin hän saavuttaa sen, mitä ansaitsee, koska on itse heijastanut itsensä tekstiin. Koko todellisuus on ibn Arabille ihmisen itsensä heijastusta.


title: Ibn Arabi

text:
Jumalalla on ibn Arabin mukaan loputon määrä ominaisuuksia. Tämän vuoksi, on eräässä mielessä sama käytämmekö Jumalasta kaikkia nimiä vai yhtä. Ibn Arabi jakaa ajattelussaan puheen kahteen osaan: 1) aitoon, 2) epäaitoon. Se, onko puhe aitoa, vai ei, on riippuvainen puhujan asenteesta. Aito puhe on sitä, että puheessa on ymmärretty, että Jumalalla on loputon määrä nimiä ja ominaisuuksia. Tämän oivalluksen kautta ihmisen on mahdollista suvaita eri uskontoja ja samalla ymmärtää todellisuutta eri näkökulmista. Epäaidossa puheessa Jumala on rajattu vain tiettyihin nimiin ja todellisuuden tarkastelutapoihin.
Ibn Arabin käsitys kielestä liittyy vahvasti oletukseen, jonka mukaan kaikista lähimpänä Jumalaa ovat kaikista hämmästyneimmät. Joka ymmärtää täydellisesti, mitä puhe Jumalasta tarkoittaa, ei ymmärrä mitään. Ibn Arabille omista näkemyksistään varmat ihmiset, joiden mukaan Jumalan olemus on rajattu vain tiettyihin nimiin, ovat itsereflektion ja perimätiedon vankeja. Ibn Arabin käsityksen mukaan he tuntevat vain sen Jumalan, jonka ovat itse itselleen omilla ajatuksillaan rakentaneet. Nämä ajattelurakennelmat eivät kuitenkaan koskaan ole muuta kuin Jumalan negaatio.


title: Ibn Arabi

text: Ibn Arabin mukaan sisäisen viisauden paljastumisen myötä mystikolla ei ole enää mitään toivoa sopeutua tavallisten ihmisten elämään tai mihinkään kulttuuriin ja hänet valtaa täydellinen kodittomuuden tunne. Löytäessään Jumalan ihminen joutuu kauhun valtaan. Jumala on kauhistuttava mysteeri, joka yhdistää itseensä todellisuuden kaikki eri puolet. Tämänkaltaisesta jumalkokemuksesta on käytetty latinan kielen ilmausta "mysterium tremendum". Ibn Arabille kauhistus ei ole kuitenkaan negatiivinen asia, vaan vasta tämän kokemuksen myötä ihminen pystyy asettamaan itsensä osaksi luontoa ja sen muodostamaa kokonaisuutta. Kauhistuksen myötä ihminen ymmärtää oman paikkansa luonnon muodostamassa kokonaisuudessa. Paratiisi on ibn Arabille paikka, jossa onnellisuus on jatkuvasti uhattuna.


title: Reggie Rockstone

text: Reggie Rockstone on ghanalainen muusikko, jonka tyylissä yhdistellään hip hoppia ja highlifea. Hänen tyyliään kutsutaan joskus nimellä "hip-life".


title: Reggie Rockstone

text: Reggie Rockstone vietti lapsuutensa Ghanassa, mutta siirtyi sittemmin Yhdysvaltoihin opiskelemaan. Ennen soolouraansa Rockstone toimi yhtyeessä PLZ.


title: Lentoliikenteen historia

text: Lentoliikenteen historian kuvaa ilmateitse tapahtuvan kuljetustoiminnan kehitystä. Kaupallinen reittiliikenne alkoi ilmalaivoilla 1909 ja ilmalaivat säilyivät kantokyvyltään ylivoimaisina 1930-luvulle saakka. Lentokoneita alettiin käyttää ilmakuljetuksiin vuonna 1914. 1930-luvulla käynnistyi laajempi reittiliikennetoiminta. Vuonna 2013 matkustajamäärät ylittivät 3 miljardia ja päivittäin lentokoneessa istuu yli 8 miljoonaa ihmistä noin 100'000 eri lennolla. Lentoliikenteestä on siis tullut valtava toimiala.


title: Lentoliikenteen historia

text: Ferdinand von Zeppelin yrityksen valmistama ilmalaiva LZ6 aloitti kaupallisen liikennetoiminnan 1909. Ensimmäinen atlantin ylitys tehtiin englantilaisella ilmalaivalla R34 vuonna 1919. Se matkasi Edinburghista New Yorkiin 11 300 kilometriä 108 tunnissa ja kuljetti 30 henkeä.


title: Lentoliikenteen historia

text: Wrightin veljeksien Flyer III-konetta pidetään ensimmäisenä käyttökelpoisena lentokoneena ja se saatiin lentoon 1905. Vasta 1910-luvulla lentokoneissa oli riittävästi kantokykyä kuljettaa muutakin kuin vain lentäjä. Ensimmäinen säännöllinen reittiliikenne lentokoneilla aloitettiin 1. tammikuuta 1914, kun Floridan osavaltion St. Peterburgista lähtenyt kone lensi Tampan kaupunkiin. Konetyyppi oli Benoist XIV ja siinä oli matkustajana St.Peterburgin pormestari Abram Pheil. Lento maksoi hänelle 400 dollaria. Koneen lähtöä oli katsomassa 3 000 henkeä.


title: Lentoliikenteen historia

text: Euroopassa ensimmäinen säännöllinen reittilento aloitettiin 1919 Pariisin ja Lontoon välille.


title: Lentoliikenteen historia

text: Ensimmäisen maailmansodan aikana lentokoneita kehitettiin voimakkassti. Kantokykyä piti nostaa, jotta koneeseen saatiin lentäjän lisäksi mukaan aseistusta. Sodan jälkeen näitä koneita muunneltiin siviilikäyttöön. Vähitellen alettiin tehdä siviilikäyttöön suunniteltuja matkustajalentokonemalleja, kuten Junkers F 13.


title: Lentoliikenteen historia

text: Vuonna 1919 perustettiin Haagissa "Air Traffic Association" säätelemään lentoyhtiöiden välistä kilpailua. Sen seuraajaksi tuli vuonna 1945 Kansainvälinen ilmakuljetusliitto (IATA).


title: Lentoliikenteen historia

text: Laajempi lentomatkustus alkoi esimerkiksi Yhdysvalloissa 1920-luvulla, jolloin lentokone oli osoittautunut lentorahdin – lähinnä lentopostin kuljetuksessa – riittävän turvalliseksi. Monet alalla 2000-luvullakin toimivista yhtiöistä, mm. Finnairin edeltäjä Aero Oy perustettiin 1920-luvun alun nousukauden aikana. Monissa maissa lentoasemat olivat veden äärellä ja lentokoneet täten vesikoneita. Tämä lisäsi sikäli matkustusturvallisuutta, että pakkolaskulle oli usein sopivia vesialueita maalentokenttäverkoston ollessa hyvin harva.


title: Lentoliikenteen historia

text: Charles Lindberghin yksinlennolla yli Atlantin vuonna 1927 oli merkittävä psykologinen vaikutus mielikuvaan lentämisen turvallisuudesta.


title: Lentoliikenteen historia

text: Muut reitit olivat alussa meriliikenteen kanssa kilpailevia ja aluksina toimivat lentoveneet ja ilmalaivat. 1920- ja 1930-lukujen vaihteessa ilmalaivat kokoivat voimakkaan nousukauden. LZ 127 Graf Zeppelin oli uuden tyyppinen ilmalaiva, jolla pystyttiin aloittamaan säännöllinen reittilento Atlantin ylitse vuonna 1930.


title: Lentoliikenteen historia

text: Matkustajakoneet olivat lentoveneitä vielä 1930-luvun alussa. Atlantin ylittävässä ilmaliikenteessä maakone syrjäytti vesikoneen, esimerkiksi Boeing Clipperin, vasta toisen maailmansodan aikana. Matkustaminen oli hyvin kallista. Tämän vuoksi matkustamomukavuus oli hyvä: potkurikoneiden matala melutaso, isot penkit, hyvää ruokaa ja juomaa, lentoemäntiä palvelemassa matkustajia, tupakointimahdollisuus. Osa näistä pyrittiin säilyttämään osana lentomatkustamisen mielikuvaa vielä 1990-luvulle asti.


title: Lentoliikenteen historia

text: 1930-luvulla laivaristeilyjen palvelutason ja tilavuuden ja lentomatkailun nopeuden yhdistävä ilmalaiva oli vielä käytössä kunnes niiden onnettomuudet, etenkin ilmalaiva Hindenburgin tuho New Jerseyssä 1937, ja matkustajakoneiden nopea kehitys 1930-luvun alusta alkaen, toivat lentomatkustamisen myös keskiluokan maksukyvyn puitteisiin. Yhdysvalloilla oli tuolloin heliumin valmistuksen monopoli eikä se myynyt heliumia Saksaan, jossa ilmalaivan nosteaineeksi käytettiin paloherkkää vetyä.


title: Lentoliikenteen historia

text: Vasta 1930-luvun alkupuolella käyttöön tulleet lentokoneet – etenkin Fokker Trimotor, Boeing 247, Junkers Ju 52 ja Douglas DC-3 - mahdollistivat suurempien matkustajamäärien kuljettamisen. Tällöinkin matkustajia oli lentokoneessa enintään muutamia kymmeniä. Esimerkiksi lento Yhdysvaltain poikki kesti vuorokauden ja sisälsi useita välilaskuja koneen tankkauksen vuoksi, matka oli kuitenkin junamatkaa huomattavasti nopeampi. Euroopassa reitit olivat luonnostaan lyhyempiä. Matkustajamäärä alkoi kasvaa vasta 1930-luvun jälkipuolella, osin vuonna 1929 alkaneen laman heikentymisen ja osin lentomatkustamisen turvallisuuden kasvun ansioista.


title: Lentoliikenteen historia

text: 1930-luvulla alettiin kehittää pitkän matkan matkustajalentokoneita. Esimerkkinä ovat Focke-Wulf Fw 200 Condor, jolla tehtiin ensimmäinen välilaskuton lento Berliinistä New Yorkiin 10. elokuuta 1938. Lento kesti 25 tuntia. Yhdysvalloissa vastaavia 30-luvulla suunniteltuja ja ensilentonsa tehneitä matkustajakoneita olivat Douglas DC-4E, Lockheed Constellationja Boeing 307 Stratoliner. Sota katkaisi tämän kehityksen ja näitä koneita ja niiden versioita käytettiin sotatoimiin. Siviili-ilmailun kehitystä tuki myös radion nopea kehitys, jolloin voitiin lisätä pitkien lentojen turvallisuutta.


title: Lentoliikenteen historia

text: Raskaat pommikoneet tulivat toisessa maailmansodassa ratkaisevaan asemaan. Koneita valmistettiin Yhdysvalloissa massatuotantona ja lennettiin Atlantin yli Englantiin jatkuvana virtana, mikä tuotti tietoa valtameren säistä ja lentoreiteistä. Sodan aikana lensivät myös ensimmäiset suihkukoneet. suihkumoottorilla saavutettiin mäntämoottoria parempi tehopainosuhde. Toisen maailmansodan jälkeen pommikoneita palautettiin siivillikoneiksi, kuten Lockheed Constellation-koneita, joissa oli ensimmäisenä paineistettu matkustamo sallien lentämisen pilvien yläpuolella.


title: Lentoliikenteen historia

text: Varsinainen lentoliikenteen läpimurto tapahtui toisen maailmansodan jälkeen. Mantereiden sisällä Yhdysvalloissa, Neuvostoliitossa ja Euroopassa lisättiin lentoliikennettä merkittävästi. Atlantin ylittävä liikenne kasvoi, tosin edelleen vaatien välilaskun Islannissa. Tyynellä merelle välilaskut tehtiin Havaijilla. Eurooppalaiset siirtomaavallat pyrkivät rakentamaan uudestaan ilmaliikenneverkkonsa siirtomaihinsa. Yhdysvalloissa lentoyhtiöt olivat pörssinoteerattuja yhtiöitä. Eurooppaan luotiin pitkälle valtion omistukseen perustuvat kansalliset lentoyhtiöt, monissa maissa vanhojen lentoyhtiöiden pohjalle. Lentokoneteollisuuden myyntitarpeen ja lentoyhtiöiden konetarpeen välille syntyi vuosikymmeniksi valtioiden subventiomekanismi ja valtioiden säätelymekanismi, joka teki vähintään oman maan sisäisen ilmailun suljetuksi yleensä yhdelle tai muutamalle kansalliselle yhtiölle. Myös maiden välinen reittiliikenne ja Atlantin ylittävä liikenne oli säädeltyä. Tämä lisäsi lentämisen turvallisuutta, mutta piti lentämisen kalliina.


title: Lentoliikenteen historia

text: Kansainvälinen siviili-ilmailujärjestö ("International Civil Aviation Organization ICAO") perustettiin vuonna 1957. Sen perustamisen taustalla oli vuonna 1944 solmittu Chicagon sopimus kansainvälisestä siviili-ilmailusta.


title: Lentoliikenteen historia

text: 1950-luvun alussa tulivat suihkumatkustajakoneet, joista ensimmäinen oli De Havilland Comet. Tämä epäonnistui teknisesti, mikä johti siihen, että Boeing 707 valtasi markkinan vuosikymmenen lopussa. Sen kanssa kilpaili Douglas DC-8 pitkillä reiteillä ja esim. Sud Aviation SE 210 Caravelle Euroopan reiteillä. Suihkukoneet puolittivat matkustusajat 1950-luvun lopulta lähtien.


title: Lentoliikenteen historia

text: Ensimmäiset välilaskuttomat reittilennot Lontoosta New Yorkiin käynnistettiin nelimoottorisilla potkurikoneilla 1950-luvulla, mutta vasta vuosikymmenen lopussa riittävän korkealla lentävät suihkukoneet, kuten Boeing 707 ja Douglas DC-8, pystyivät luotettavaan säännölliseen reittiliikenteeseen Atlantin yli. Suihkukone toi tavoitellun nopeusedun, joka loi ilmaliikennemarkkinan 1950-luvulta alkaen. 1960-luvulle siirryttäessä pääasialliseksi voimanlähteeksi suuremmissa liikennelentokoneissa tuli suihkumoottori.


title: Lentoliikenteen historia

text: Vuonna 1957 maailman lentoliikenteessä oli 2790 lentokonetta ja lentokonetta käytti vuodessa 87 miljoonaa ihmistä.


title: Lentoliikenteen historia

text: 1960-luvun lopulla käyttöön tulivat Boeing B747 jumbojetti mannertenvälisille reiteille ja McDonnell-Douglasin DC-8 keskipitkille reiteille ja DC-9 lyhyille reiteille. Yhdysvalloissa Douglasin kehityspanos DC-8- ja DC-9-lentokoneisiinsa oli niin suuri, että yhtiön oli pakko fuusioitu McDonnell-yhtiöön.


title: Lentoliikenteen historia

text: Myös Airbus A300 lensi jo 1960-luvun lopussa vaikka Airbus löi itsensä läpi vasta 1980-luvulla. Airbusin nimikin ilmentää koneiden alkuperäistä tavoitetta toimia lentävänä linja-autona Euroopan isojen kaupunkien välillä.


title: Lentoliikenteen historia

text: 1960-luvulla esiintyivät ensimmäiset halpalentoyhtiöt ja tähän aikaan eräät suuret eurooppalaiset matkatoimistot pyrkivät luomaan itselleen oman lentokonelaivastonsa.


title: Lentoliikenteen historia

text: Koko lentoliikenteen historian ajan Neuvostoliiton Iljušin, Antonov ja Tupolev -matkustajakoneet kehittyivät rinnan Länsi-Euroopan ja Yhdysvaltain lentokoneiden kanssa. Ne kuitenkin olivat harvinaisia muualla kuin SEV-maissa, Kiinassa, Intiassa ja kehitysmaissa, johtuen poliittisten syiden lisäksi osaltaan usein suuremmasta polttoaineenkulutuksesta ja heikommasta luotettavuudesta.


title: Lentoliikenteen historia

text: Reittiverkoston muuttuessa 1970-luvun lopulta alkaen business-koneita suurempi koneluokka syntyi: syöttöliikennekone, joiden reitit toivat matkustajat sivukentiltä pääkentille. Tässä koneluokassa tuli tunnetuksi esimerkiksi Fokker F.28 Friendship, mutta uudet tulokkaat Saab, Embraer, ATR muuttivat teollista rakennetta etenkin Euroopassa.


title: Lentoliikenteen historia

text: 1970-luvun öljykriisi lisäsi lentämisen kustannuksia merkittävästi. Tuolloin lentokoneiden moottoritekniikka eli vaiheessa, jossa polttoaineen kulutusta pystyttiin vuosikymmenessä laskemaan merkittävästi. Kustannus siirrettiin kuluttajille, muttei vaikuttanut merkittävästi lentoyhtiöiden tai lentokoneiden lukumäärään.


title: Lentoliikenteen historia

text: 1980-luvulla Reaganin hallituskaudella öljyn hinta saatiin poliittisin keinoin (etenkin Saudi-Arabian tuotannon kasvattaminen) laskemaan merkittävästi. Yhdysvalloissa alkoi lentoliikenteen vapautuminen kilpailurajoituksista. Lentoyhtiöt olivat yritysvaltaajien suosiossa vaikka yhtiöiden osinkotuotto tiedettiin alhaiseksi. Yhdysvalloissa lennonjohtajien lakon murtaminen muunsi myös lennon viranomaispuolen toimintaa.


title: Lentoliikenteen historia

text: Euroopassa yhtiöt jatkoivat kuten 1970-luvulla, laajentuminen oli merkittävää, mutta kansalliset lentoyhtiöt jakoivat markkinan.


title: Lentoliikenteen historia

text: Yhdysvalloissa Lockheed L-1011 matkustajakone jäi yhtiö viimeiseksi siviili-ilmailun tuotteeksi. Sitä myytiin vuoteen 1983 asti vain 250 kappaletta. Myynnin alku epäonnistui Rolls-Roycen epäonnistuessa saamaan aikaan koneen tarvitsemat moottorit ajoissa. Läntiset suuret siviililentokonetehtaat supistuivat kolmeen: Airbus, Boeing ja McDonnell-Douglas, joista viimeksimainitun viimeinen uusi konetyyppi oli DC-10, sen jälkeen yhtiö pystyi vain jatkokehittämään DC-9 ja DC-10 koneitaan.


title: Lentoliikenteen historia

text: Euroopan unionin alueella reittilentoja lentomatkustajille tarjoavat esimerkiksi vanhat eurooppalaiset yhtiöt British Airways, Finnair, ja SAS ja uudemmat niin kutsutut halpalentoyhtiöt kuten irlantilainen Ryanair. Tilanne on muuttunut EU:ssa 1990-luvulta lähtien ja Yhdysvalloissa 1980-luvun alusta alkaen.


title: Lentoliikenteen historia

text: 1990-luku oli liikenteen vapautumisen, ts. sääntelyn vähenemisen, aikaa.


title: Lentoliikenteen historia

text: Yhdysvalloissa perinteiset lentoyhtiöt (legacy airlines), joihin kuuluu esimerkiksi Delta, American Airways, Northwest, ovat ajautuneet 2000-luvun alussa taloudellisiin vaikeuksiin ja vanhemmat ja suuremmat halpalentoyhtiöt, kuten Southwest, ovat ottaneet yhä suuremman osan markkinoista. Suurempien lentoasemien välillä on tiheästi lennetyt lentoreitit. Liikenteen keskittymistä suuriin lentoasemiin (engl. hub) on tapahtunut ilmailun vapauduttua ensin Yhdysvalloissa 1980-luvulla ja Länsi-Euroopassa 1990-luvun loppupuolella.


title: Lentoliikenteen historia

text: Euroopassa vanhat suuret yhtiöt ovat korjanneet talouttaan fuusioilla (esimerkiksi KLM:n liittyminen Air Franceen vuonna 2004) ja osin valtion tuella (esimerkiksi Alitalia). Swissair ja Sabena ajautuivat konkurssiin 2000-luvun alussa, mutta jatkavat uusilla nimillä (Swiss ja SN Brussel).


title: Lentoliikenteen historia

text: Tästä lentoliikenteen keskittymisestä on syntynyt enenevää tarvetta niin kutsuttuun syöttöliikenteeseen pienemmiltä paikkakunnilta isoille kentille. Tällaisia operaattoreita ovat usein nk. kansallisten lentoyhtiöiden tytäryritykset.


title: Lentoliikenteen historia

text: Kansalliset lentoyhtiöt olivat Yhdysvaltain ulkopuolella aina 1990-luvulle asti monesti valtionyrityksiä. Yleensä niillä on ollut kotimaan markkinoilla Euroopassa monopoliasema ja Yhdysvalloissa rajoitettu kilpailu. Oma lentoyhtiö oli kunnia-asia kullekin maalle. Sen jälkeen yhtiöt on myös EU:ssa ainakin osittain myyty pörssiyhtiöiksi. Yhdysvalloissa vastaavat lentoyhtiöt (legacy airlines) olivat 1930-luvulta alkaen ainakin osin lentokoneteollisuuden omistamia. Viime vuosina on etenkin General Electric-moottorivalmistajan väitetty pitävän kannattamattomia yhtiöitä lainoillaan toiminnassa eli lentokoneteollisuuden ja ilmaliikenteen välinen suhde ei ole vieläkään päättynyt.


title: Lentoliikenteen historia

text: Venäjän federaatioon syntyi 1990-luvulla suurehko määrä lentoyhtiöitä, joista osa pystyi Aeroflotin ohella pysyvään toimintaan. Venäläisten lentoyhtiöiden lentokalusto ainakin ulkomaanlennoilla uudistui Airbus- ja Boeing-vetoisiksi. Lentomatkustamisen kilpailun vapauttamisesta mm. Intiassa ja Kiinan kansantasavallassa ollut puhetta.


title: Lentoliikenteen historia

text: Atlantin yli tapahtuva lentoliikenne ei ole vapaata vaan Yhdysvallat on neuvotellut eri Euroopan maiden kanssa kiintiöt EU:n halutessa koko EU-aluetta koskevan neuvotteluvaltuuden. Myös muissa mannertenvälissä lennoissa on voimassa tiukasti poliittisten sopimusten määrittämä lentoreittikiintiöiden jako. Lentoyhtiöt omistavat yleensä lentokoneensa ja omaavat niiden huolto-organisaation, joka mahdollistaa likimain koko koneen purkamisen, korjauksen ja kokoamisen. Lentoyhtiöt ovat alkaneet liisata koneita enenevästi ja suuret lentokonevalmistajat ovat enenevästi valmiita tekemään valmistamiensa koneiden suuremmat huollot. Suuremmat lentoyhtiöt kouluttavat lentäjänsä omissa lentokouluissaan.


title: Lentoliikenteen historia

text: Vasta 2000-luvun alussa se on noussut tasolle, jossa polttoainemaksuja on alettu maksattaa kuluttajilla erillisinä maksuerinä. Lentoyhtiöiden fuusioitumisen syyt näyttävät olevan muualla kuin polttoaineen hinnassa eivätkä nk. halpalentoyhtiöiden konkurssit ole lisääntyneet. Öljyhuipun on spekuloitu tulevaisuudessa kaatavan lentoyhtiöitä ja vähentävän liikennöintiä.


title: Lentoliikenteen historia

text: 2000-luvulla merkittävästi noussut öljyn hinta ei näyttänyt vaikuttavan merkittävästi lentoyhtiöiden talouteen. Sen sijaan työvoimakustannukset näyttävät etenkin Yhdysvalloissa heikentävän etenkin ns. vanhoja lentoyhtiöitä, joista monet toimivat konkurssisaneerauksessa (Chapter 11). Yhdysvalloissa erityinen tukitoimi on US Civil Reserve Air Fleet, jonka avulla liittovaltio subventoi lentoyhtiöitä siltä varalta, että tarvitsi joskus niiden lentokuljetuskykyä.


title: Lentoliikenteen historia

text: Vuoden 2008 aikana suurten ilmailumaiden kansantaloudet ajautuivat lamaan, joka vähensi lentomatkustajien määrää suuruusluokaltaan 10%. Polttoaineen hinta oli alkanut pudota jo ennen lamaa. Tämä voi selittää sen, ettei konkursseja ole esiintynyt tavallista tiuhempaan tai yritysfuusioita ole esiintynyt lentokuljetuksen alalla. Vuoden 2010 alussa sekä Lufthansan että British Airwaysin ohjaajat sekä Espanjan lennonjohtajat ovat lakkoilleet työehtojensa heikennyttyä.


title: Lentoliikenteen historia

text: Vuoden 2010 lisärasitteena olivat Islannin tulivuodenpurkauksen tuhkapilvi, jonka vuoksi EU:n ilmatila suljettiin useiksi päiviksi, ja loppuvuoden epätavallisen voimakkaat lumisateet esim. Ranskassa, Englannissa ja Saksassa. Näiden vaikutus lentoyhtiöiden talouteen voi näkyä vuonna 2011 yrityskauppoina.


title: Lentoliikenteen historia

text: 2000-luvulla on aloittanut toimintansa useat myös yksityisille lentokoneiden seurantaa tarjoavat palvelut, jotka saavat tietonsa koneissa olevista toisiotutkissa näkyvistä "transpondereiksi" kutsutuista lähettimistä. Näitä palveluja ovat esimerkiksi Flightradar24 ja FlightAware. FlightAwaren, joka seuraa lentoja ympäri maapallon, tilastojen mukaan ilmassa oli vuonna 2016 keskimäärin 9728 matkustajakonetta, joissa on 1 270 406 matkustajaa.


title: Lentoliikenteen historia

text: Vuodesta 1977 alkaen lentoliikenteen matkustaja määrät ovat kaksinkertaistuneet 15 vuoden välein. Vuonna 2016 ollaan noin 3,5 miljardin matkustajan tasolla. Vilkkaimmat lentoreitit ovat kotimaan reittejä Aasiassa, esimerkiksi vilkkain lentoreitti on Etelä-Koreassa Soulista Jejun lomasaarelle, jolla lensi 11,1 miljoonaa matkustajaa. Myös Pohjois-Amerikassa vain 12% lennoista on kansainvälisiä. Suurinta kasvu on vaurastuvassa kaukoidässä. Vilkkain kansainvälinen reitti on Hongkongista Taipeihin, jota käytti 5,1 miljoonaa matkustajaa. Euroopassa lennoista 66% on valtioiden välisiä.


title: Lentoliikenteen historia

text: Lentoliikenteen osuus ihmisen aiheuttamasta ilmaston lämpenemistä arvioidaan olevan noin 3,5 5%. Lentokoneiden polttoaineenkulutus on matkustajaa kohden on laskenut koneiden kehittyessä ja koneiden täyttöasteet nousseet. Päästöt ovat kuitenkin kasvaneet, koska matkustajamäärän kasvu on ollut nopeampaa kuin lentokoneiden taloudellisuuden kehitys.


title: FM-2030

text: FM-2030 (15. lokakuuta 1930 – 8. heinäkuuta 2000), alkuperäiseltä nimeltään Fereidoun M. Esfandiary, oli Belgiassa syntynyt transhumanistinen filosofi ja futuristi. Hän perusti 1970-luvulla Upwingers-liikkeen, joka pyrki siirtymään poliittisen vasemmisto-oikeisto-akselin tuolle puolen ja kannatti maailmanlaajuista ”elektronista demokratiaa”, enteillen siten nykyistä Internetiä.


title: FM-2030

text: Iranilaisen diplomaatin poikana Esfandiary oli asunut 17 maassa jo ennen kuin täytti 11. Hän pitikin itseään maailmankansalaisena ja vaihtoi nimensä FM-2030:ksi, koska hänen mielestään tavanomaiset nimet rajoittavat henkilön kansallisuuteen, perimään tai uskontoon. Lisäksi hän halusi nimensä kuvaavan optimismiaan tulevaisuutta ja vuotta 2030 kohtaan, joka olisi hänen 100-vuotispäivänsä.


title: FM-2030

text: FM-2030 kuoli haimasyöpään vuonna 2000 ja hänet siirrettiin kryoniseen säilytykseen Alcor Life Extension Foundationin tiloihin Arizonaan.


title: False Pass

text: False Pass on kaupunki Länsi-Alaskassa Isanotskin salmen rannalla. Sen väkiluku vuoden väestönlaskennassa oli 64. Näistä 62,50% edusti etnisesti Amerikan alkuperäiskansoja.


title: Choying Drolma

text: Choying Drolma (s. 1971, Katmandu) on buddhalainen nunna ja laulaja. Hänen vanhempansa olivat tiibetiläisiä, jotka olivat paenneet Nepaliin vuonna 1959.


title: Choying Drolma

text: Drolma opetteli laulamaan nunnaluostarissa, jonne hän saapui 1980-luvulla. Drolma on tehnyt yhteistyötä minnesotalaisen kitaristi Steve Tibbettsin kanssa, jonka kanssa hän on julkaissut muun muassa albumin "Chö" (1998).


title: Jabir al-Ahmad al-Jabir al-Sabah

text: Jabir al-Ahmad al-Jabir al-Sabah (koko nimi Jabir III al-Ahmad al-Jabir al-Sabah, arabiaksi جابر الأحمد الجابر الصباح, 29. kesäkuuta 1926 – 15. tammikuuta 2006) oli Kuwaitin hallitsija, emiiri 31. joulukuuta 1977 lähtien kuolemaansa asti.


title: Jabir al-Ahmad al-Jabir al-Sabah

text: Šeikki Jabir al-Ahmad al-Jabir al-Sabah kuului al-Sabah -dynastiaan, joka on hallinnut Kuwaitia sen perustamisesta 1700-luvulta lähtien. Hän oli šeikki Ahmad al-Jabir al-Sabahin (joka hallitsi 1921–1950) kolmas poika.


title: Jabir al-Ahmad al-Jabir al-Sabah

text: Irakin maahanhyökkäyksen tuloksena emiiri Jabir III oli hallituksensa kanssa maanpaossa 1990–91 Saudi-Arabian Dhahranissa, jonka ajan Kuwaitia hallitsivat Irakin silloisen johdon asettamat hallintomiehet. Kuwaitiin palattuaan Jabir III:n hallitus ryhtyi toteuttamaan uudistuksia yhdysvaltalaisten turvajoukkojen tuella.


title: Jabir al-Ahmad al-Jabir al-Sabah

text: Jabir al-Ahmad al-Sabah sai keväällä 2005 läpi lain naisten äänioikeudesta. Laki antaa naisille myös oikeuden asettua ehdolle parlamenttivaaleissa. Emiiri sai aivoverenvuodon vuonna 2001 ja sairasteli viimeiset vuotensa. Hänen seuraajakseen Kuwaitin hallitus nimitti kruununprinssi Sa’d al-Abdullah al-Salim al-Sabahin.


title: Charlotte Sting

text: Charlotte Sting oli yhdysvaltalainen naiskoripalloseura Charlottesta Pohjois-Carolinasta, joka pelasi Women's National Basketball Association -liigassa. Seura aloitti toimintansa vuonna 1997 yhtenä WNBA:n perustajaseuroista ja lopetti tammikuussa 2007; sen viimeiseksi pelikaudeksi jäi kausi 2006. Seura kuului WNBA:n itäiseen konferenssiin.


title: Charlotte Sting

text: Charlotte Sting pelasi ensimmäisen kautensa WNBA:ssa vuonna 1997. Seura voitti ensimmäisellä kaudellaan 15 ottelua 28:sta ja pääsi tuolloin kahdeksasta seurasta muodostuneen WNBA:n semifinaaleihin neljäntenä ja viimeisenä seurana; Sting ei päässyt liigan finaaliin hävittyään semifinaaliottelunsa Houston Cometsia vastaan luvuin 70–54. Seura onnistui pääsemään jatkopeleihin myös kahdella seuraavalla kaudella; vuonna 1998 se hävisi semifinaalisarjansa Houston Cometsia vastaan suoraan voitoin 2–0 ja vuonna 1999 se hävisi semifinaalisarjan itäisen konferenssin runkosarjan voittanutta New York Libertyä vastaan voitoin 2–1 voitettuaan ensin pudotuspelien ensimmäisen kierroksen ottelussa Detroit Shockin pistein 60–54.


title: Charlotte Sting

text: Kausi 2000 oli ensimmäinen, jolla Sting ei onnistunut pääsemään pudotuspeleihin. Seura pelasi heikon kauden voittaen vain kahdeksan ottelua 32:sta sijoittuen näin konferenssinsa viimeiseksi, kahdeksanneksi, ja koko liigan toiseksi viimeiseksi, viidenneksitoista. Seuraavakaan kausi ei alkanut hyvin (yksi voitto ja kymmenen tappiota), mutta seura paransi peliään huomattavasti loppukauden aikana ja onnistui pääsemään pudotuspeleihin voittoprosentilla 56,3 (18 voittoa, 14 tappiota). Sting kohtasi pudotuspelien ensimmäisellä kierroksella Cleveland Rockersin, joka kaatui otteluvoitoin 2–1, ja konferenssifinaalissa kaatui New York Liberty niin ikään voitoin 2–1; seura voitti näin historiansa ensimmäisen ja ainoan kerran itäisen konferenssin mestaruuden. Sting kohtasi WNBA:n loppuottelussa Los Angeles Sparksin, joka voitti ottelusarjan suoraan voitoin 2–0. Sting eteni pudotuspeleihin myös kahtena seuraavana kautena, vuonna 2002 se sijoittui runkosarjassa konferenssinsa toiseksi, mutta putosi pudotuspelien ensimmäisellä kierroksella Washington Mysticsiä vastaan suoraan voitoin 2–0 ja vuonna 2003 se koki saman kohtalon hävitessään pudotuspelien ensimmäisellä kierroksella Connecticut Sunille voitoin 2–0. Kolmella viimeisellä kaudellaan, kausina 2004–2006, Sting ei ole onnistunut pääsemään pudotuspeleihin. Kaudella 2004 seura voitti vajaat puolet otteluistaan, 16 34:stä, kaudella 2005 vain kuusi 34:stä jääden näin koko liigan viimeiseksi ja kaudella 2006 11 34:stä jääden selvällä erolla konferenssin viimeisen pudotuspelipaikan saavuttaneesta Washington Mysticsistä.


title: Charlotte Sting

text: Sting oli ensimmäisinä kausinaan NBA-seura Charlotte Hornetsin sisarseura. Hornetsin siirryttyä New Orleansiin kauden 2002 jälkeen, Robert L. Johnson, jolle oli aiemmin myönnetty oikeus perustaa Charlotteen uusi NBA-seura, osti Stingin vuonna 2003. Vuonna 2004 Sting vaihtoi logonsa ja pelipaitansa värit siniseksi ja oranssiksi ottaen käyttöönsä näin samat värit kuin Charlotte Bobcatsilla; aiemmin seuran väreinä olivat sinivihreä ja violetti. Charlotte Bobcatsin omistajaryhmä luopui Charlotte Stingin omistuksesta joulukuussa 2006, jolloin seuran omistus siirtyi WNBA:lle. Seuran toiminta päätettiin lopettaa tammikuussa 2007 ja vajaa viikko päätöksen jälkeen järjestettiin tilaisuus, jossa muut WNBA-seurat saivat varata Stingin sopimuspelaajia. Seura pelasi useimpina kausina kotiottelunsa Charlotte Coliseum -areenalla, mutta kauden 2006 Sting pelasi uudella Charlotte Bobcats Arenalla.


title: Charlotte Sting

text: Stingin kahden viimeisen kauden tehonainen oli seuraan vuonna 2005 vaihtokaupassa Sacramento Monarchsista hankittu Tangela Smith, joka teki kummallakin kaudella keskimäärin yli 13 pistettä ottelua kohden. Seurahistorian tehokkain pelaaja on seurassa vuodesta 1997 vuoteen 2004 pelannut Andrea Stinson, joka oli vuosina 1997–2002 kuudesti peräkkäin Stingin eniten pisteitä tehnyt pelaaja, parhaimmillaan hän teki yhden kauden aikana pisteitä pistekeskiarvolla 17,7 pistettä ottelua kohden, mikä tapahtui kaudella 2000. Stinsonilla on hallussaan useita seuraennätyksiä, hän on muun muassa eniten pisteitä seuraa edustaessaan tehnyt pelaaja, eniten pisteitä yhdessä ottelussa tehnyt Sting-pelaaja, eniten otteluja seurassa pelannut pelaaja ja eniten levypalloja kerännyt Sting-pelaaja. Stinson pelasi viimeiset ammattilaisottelunsa kaudella 2005 Detroit Shockin riveissä ja Sting jäädytti hänen pelinumeronsa 32 toukokuussa 2006.


title: Tsaarin panssarivaunu

text: Tsaarin panssarivaunu, tunnetaan myös nimillä Netopyr () ja Lebedenko panssarivaunu (), oli hyvin epätavallinen venäläinen panssariajoneuvo, jota kehitettiin vuosina 1914–1915.


title: Tsaarin panssarivaunu

text: Vaunu erosi malliltaan kaikista muista panssarivaunuista siinä, että telaketjujen sijaan se perustui kolmipyörärakenteeseen. Kaksi etupyörää olivat halkaisijaltaan lähes 9 metriä, vaunun takapyörinä oli kolme rinnakkaista 1,5 metristä pyörää. Vaunu oli 17,8 metriä pitkä, sen runko oli 12 metrin levyinen, ja ylempi tykkitorni oli lähes kahdeksan metrin korkeudella, siinä oli myös kaksi rungon sivuilla olevaa konekivääri/tykkiasemaa. Rungon alle suunniteltiin asennettavaksi lisäaseistusta. Vaunussa oli kymmenen hengen miehistö ja sen maksiminopeus oli 17 km/h.


title: Tsaarin panssarivaunu

text: Jättimäisten pinnapyörien oli tarkoitus ylittää suuretkin esteet ja kaivannot, mutta virheellisten painopistelaskelmien vuoksi liian painava takapyörästö upposi helposti pehmeään maahan tai juuttui maaston epätasaisuuksiin, eikä vaunun kahden 240 hevosvoimaisen Maybach-moottorin teho aina riittänyt kiskomaan 60 tonnia painanutta vaunua irti. Tämä rakennevika aiheutti vaunun ensiesittelyn epäonnistumisen elokuussa 1915.


title: Tsaarin panssarivaunu

text: Vaunun kehittely lopetettiin kun vaunu huomattiin paitsi alitehoiseksi, myös hyvin haavoittuvaksi tykistötulelle.


title: Tsaarin panssarivaunu

text: Tsaarin panssarivaunun ainoa valmistettu kappale romutettiin 1923.


title: Trilli

text: Trilli tarkoittaa seuraavia asioita:


title: Fantasiafilmi

text: Fantasiafilmi tai FantasiaFilmi oli suomalainen elokuviin ja tv-draamaan erikoistunut tuotantoyhtiö. Vuonna 1983 perustettu Fantasiafilmi on tuottanut yli 10 pitkää elokuvaa, 30 tv-elokuvaa sekä tv-sarjoja ja dokumentteja. MRP Matila Röhr Productions ja Fantasiafilmi fuusioituivat keväällä 2006, minkä jälkeen yrityksen kaikki elokuvat on tuotettu nimellä MRP Matila Röhr Productions.


title: Solera

text: Solera on sarja tynnyreitä tai muita astioita, joita käytetään vanhentamaan nesteitä, kuten sherryä, madeiraa, marsalaa, mavrodafnia (kreikkalainen tummanpunainen väkevöitetty jälkiruokaviini), muscatia, muscadelleä ja balsamiviinietikkaa.


title: Solera

text: Menetelmässä osa viiniä poistetaan ja pullotetaan vain soleran viimeisestä, vanhimmasta tynnyristä. Tyhjentynyt tynnyri täytetään viimeistä edeltävästä, toiseksi vanhimmasta tynnyristä ja niin edelleen, kunnes ensimmäinen, nuorin tynnyri on täytetty uudella viinillä. Tynnyrit jätetään sitten vanhenemaan, kunnes prosessi toistetaan. Solera voi olla viinitilan suurin pääoma, ja siinä käytetyt tynnyrit siirtyvät yleensä sukupolvelta toiselle.


title: Yläsävel

text: Yläsävelillä tarkoitetaan sävelen harmonisessa spektrissä esiintyviä perustaajuutta korkeampia osasäveliä. Yläsävelten muodostama harmoninen sarja koostuu perussävelestä ja sen yläsävelistä. Nuotinnettuna harmonisen sarjan kaikkien sävelten paikat eivät vastaa aivan tarkasti absoluuttista sävelkorkeutta.


title: Yläsävel

text: Soittimen ääni syntyy, kun sen kieli tai muu ääntä tuottava osa värähtelee. Perussävel on koko kielen mittainen, eli kun aallonpituus on yhtä pitkä kuin kieli, syntyy perussävel. Ensimmäinen yläsävel on oktaavia korkeammalla, kun aallonpituus on puolet kielen pituudesta. Toisen yläsävelen synnyttää aallonpituus, joka on kolmannes kielen pituudesta, kolmas neljäsosan ja niin edelleen. Kokonaisuutena syntyy sävel, joka koostuu eri taajuuksista.


title: Yläsävel

text: Jokaisella soittimella on aivan oma spektrinsä, joka luo sille omanlaisensa äänen sointivärin. Näin ihmisen korva pystyy tunnistamaan soittimen vain sen perusteella, mitkä yläsävelet soivat vahvimmin ja mitkä heikoimmin. Myös soittaja itse voi vaikuttaa yläsäveliin tietyissä rajoissa ja luoda näin erilaisia sävyjä. Yläsävelten vaikutusta äänen sävyihin on tosin tutkittu vasta vähän.


title: Yläsävel

text: Elektronisesti on mahdollista saada aikaan siniaallon muotoisia säveliä, joihin ei liity lainkaan yläsäveliä. Kaikki muun muotoiset jaksolliset ääniaallot sitä vastoin voidaan ajatella muodostetuiksi perussävelestä ja siihen liittyvistä yläsävelistä, joiden taajuus on perussävelen taajuuden monikerta. Matemaattisesti tämä seuraa siitä, että jaksolliset funktiot voidaan kehittää Fourier'n sarjoiksi.


title: Mahlu

text: Mahlu on noin 20 kilometrin päässä Saarijärven keskustasta lounaaseen sijaitseva kylä, jossa asuu suunnilleen 300 asukasta. Valtaosa asutuksesta keskittyy Myllymäentien eli seututie 633:n varteen. Keski-Suomen korkeimmilla mäillä sijaitsevan Mahlun pinnanmuodostus on jylhä. Kylän korkeimmat kohdat ovat Kulhanvuori ja Soidinmäki, kumpikin runsaat 260 metriä merenpinnasta. Alempana kylän keskellä on Mahlunjärvi, jonka pinta on 120 metriä merenpinnan yläpuolella. Kylän nähtävyyksiä ovat Kulhanvuoren lisäksi Mahlun Maapallopatsas ja Mahlun maamoottorimuseo.


title: Mahlu

text: Mahlun erämaiden omistajina olivat 1400-luvulla parisataa kilometriä etelämpänä Hämeen Saarioisissa sijainneet Sääksmäen talot, kuten Kantalan kartano. Vuonna 1552 Mahluun syntyi ensimmäinen vakituisesti asuttu maatila, Lamminmäki, jonka perusti Lauri Hänninen. Vuonna 1630 siitä erotettiin Harjun ja Mahlunmäen (myöh. Mahlu, nyk. Ramsi) tilat. Harjusta tuli 1600-luvun lopulla Rautalammin komppanian majoittajan sotilasvirkatalo. 1700- ja 1800-luvulla uudistaloja raivattiin myös Konttimäelle ja Eteläperälle, ja vanhoja tiloja jaettiin edelleen. 1700-luvun lopulla syntyneitä tiloja olivat Pajumäki, Huuhanmäki, Etelämäki ja Mesiäislehto. 1840-luvun taitteessa perustettiin Sahinaho, Marja-Aho, Pykälistönmäki, Ylimesiäislehto, Lehtomäki sekä Ylimmäinen ja Alimmainen Konttimäki. 1800-luvun loppupuolella Mahlulle perustetuista torpista syntyi vuoden 1918 torpparilakien myötä 82 uutta tilaa. Vuonna 1914 Mahlun kylästä liitettiin osa uuteen Pylkönmäen kuntaan, kunnes vuoden 2009 kuntaliitoksessa Pylkönmäki liitettiin Saarijärven kaupunkiin ja Mahlu kuuluu taas kokonaan samaan kuntaan. 1940-luvun asutustoiminnassa uudistiloina perustettiin Jokiniemi, Lylymäki, Hatanpää, Rajakangas, Kivimäki ja parikymmentä muuta.


title: Mahlu

text: Mahlulta Saarijärven kirkolle johtava tie rakennettiin vasta vuonna 1869. Tien varrella toimi Mahlun kievari vuoteen 1931 saakka, enimmän ajan Ramsin talossa. Kylässä oli parhaimmillaan viisikin kauppaa, pankkikonttori, posti ja 1914–1936 toiminut Mahlun osuusmeijeri, jonka paikalle rakennettiin vuonna 1978 vanhainkoti. Suurin työnantaja oli Mahlun saha nykyisen Sahanrannan paikalla. Myllyjä Mahlun seudulla on tiettävästi ollut eri aikoina yhteensä jopa 17. Niistä parhaiten säilyneitä ovat käyttökuntoon kunnostettu Pirttipuron jalkamylly Kulhanvuoren lähellä ja vuonna 1890-luvulla rakennettu Silmäkosken kaksikivinen ratasmylly, joka muutettiin vuonna 1916 vesiturbiinikäyttöiseksi ja sai kylkeensä raamisahan ja sähkölaitoksen.


title: Mahlu

text: Vuonna 2014 lakkautettu Mahlun koulu valmistui 1918, vuonna 1894 perustetulle nuorisoseuralle oma jugendhenkinen seurantalo saatiin 1919. Vuonna 1926 rakennettu Mahlun työväentalo jouduttiin pakkohuutokauppaamaan jo 1935, ja siitä tehtiin rukoushuone. Mahlun viimeinen kyläkauppa loppui vuonna 2014 ja kauppias Ilpo Salokivi siirtyi R-kioskin pitäjäksi Saarijärven keskustaan.


title: Mahlu

text: Saarijärveläinen Vilho Kauppinen perusti kaksiraamisen Mahlun sahan vuonna 1950 Mahlunjärven eteläisimpään lahteen, mutta toiminta keskeytyi Korean sodan aiheuttamaan lamaan 1952. Metsänomistajat yrittivät elvyttää sahan osakemerkinnällä, mutta jo 1955 se piti pakkohuutokaupata. Antti Lampisen omistuksessa vuodesta 1957 saha menestyi hyvin yhtiönimellä Saarijärven Puu Oy ja työllisti parhaimmillaan puolensataa henkeä. Vuonna 1970 saha siirtyi Heikki Nieppolan omistukseen, mutta pysähtyi lamaan 1975. Lopullisesti sahan toiminta päättyi tulipaloon heinäkuussa 1979. Kunta osti sahan tontin ja teki siitä Sahanrannan yleisen uimarannan.


title: Mahlu

text:
Vuonna 1894 perustettu Mahlun nuorisoseura ry on perustettu vuonna 1894, aloitteen tekijänä Mahlun koulun opettajaksi tullut Niilo Lampinen. Uusi seura liitettiin Etelä-Pohjanmaan nuorisoseuraan, koska Keski-Suomen nuorisoseuraa ei ollut vielä perustettu. Oma nuorisoseurantalo valmistui 1919. Seuran tärkein toimintamuoto on ollut näytelmätoiminta, toiseksi tärkeimpänä urheilu- ja liikuntaharrastukset. Sotien jälkeen järjestettiin vuosittain Mahlun hiihtoja, ja 1980-luvulla Mahlun Mahtihölkkä oli maamme tunnetuimpia hölkkätapahtumia.
Pesäpallotoiminta yhdistettiin 1980-luvulla Saarijärven Pullistuksen kanssa, ja pelit siirtyivät Saarijärven keskustaan.
Mahlun Nuorisoseura oli Suomen suosituin tanssipaikka sunnuntaisin vuosina 1975–1985. Nykyisin nuorisoseurantalon näyttämö on toiminnassa talvi- ja kevätaikaan, ja siellä esitetään vuosittainen näytelmä. Mahlun nuorisoseurantalolla on monenlaista toimintaa: 4H-kerho, bingo ja kuntosali. Kesällä nuorisoseurantalolla on mahdollista harrastaa mölkyn peluuta.


title: Laura Nyro

text: Laura Nyro (18. lokakuuta 1947 – 8. huhtikuuta 1997) oli yhdysvaltalainen laulaja ja laulunkirjoittaja. Hänen tunnetuimpia laulujaan ovat mm. "And When I Die", "Stoney End", "Wedding Bell Blues", "Stoned Soul Picnic", "Sweet Blindness", "Save the Country" ja "Eli's Coming".


title: Laura Nyro

text: Nyro kertoi 24-vuotiaana jättävänsä musiikkialan huonon kaupallisen menestyksen vuoksi. Viiden vuoden kuluttua hän kuitenkin palasi julkaisemalla albumin "Smile". Nyro kuoli munasarjasyöpään 49-vuotiaana.


title: SimCity 4

text: SimCity 4 on Maxis-yhtiön kehittämä ja Electronic Arts-yhtiön alun perin 2003 julkaisema "SimCity"-kaupunginrakennuspeli. Pelille julkaistiin "Ruuhka-aika"-niminen lisäosa vuonna 2004. SimCity 4 -peliä edeltänyt peli oli SimCity 3000.


title: SimCity 4

text: Pelissä tarkoituksena on luoda ja hallita virtuaalista kaupunkia. Pelaaja päättää kaupunkinsa budjetista, järjestää kaupunkilaisille tarvittavat palvelut ja kaavoittaa alueita asumisen, kaupan ja teollisuuden tarpeisiin. Kaupungin houkuttelevuus riippuu verotuksen tasosta ja palveluiden määrästä. Sähkö on kaupungin syntymisen perusedellytyksenä, mutta vettä kaupunki ei alkuvaiheessa tarvitse. Kehittyneemmän kaupungin palveluita ovat koulut, terveydenhuoltopalvelut, poliisi ja palokunta. Kaupungin kasvaessa sinne voidaan perustaa palkintorakennuksina esimerkiksi pörssi, yliopisto ja avaruuskeskus. Pelissä voi määrätä itse talojen rakennustyylit. Rakennustyylejä on neljä: Chicago 1890, New York 1940, Houston 1990 ja Nyky-Eurooppa. Pelissä voi myös rakentaa pormestarin talon, mutta se kuuluu palkintorakennuksiin. Palkintorakennus on rakennus jonka saa vasta kun sen jokin ehto on täytetty. Ehtoina voivat olla esimerkiksi tietty asukasluku tai asukkaiden tyytyväisyys pormestariin.


title: SimCity 4

text: AKT-mittari kertoo asuntojen, kaupallisten palveluiden ja teollisuuden kaavoitustarpeesta.


title: SimCity 4

text: Uutuutena peliä voi pelata myös The Sims -pelistä tuttujen sim-hahmojen kautta. Uutta on myös yön ja päivän vuorottelu, mutta säätila pelissä ei vaihtele. Aiemmista versioista poiketen pelaaja voi rakentaa samalle alueelle useita kaupunkeja, muodostaa niiden välille liikenneyhteyksiä ja solmia niiden kesken erilaisia sopimuksia. Alueet ovat todellisia kaupunkeja, ja niiden alueelle voi rakentaa parikymmentä erikokoista kaupunkia. Pelissä ajanlasku alkaa 1. tammikuuta 2000.


title: SimCity 4

text: Pelissä on paljon erilaisia taloja pihavaihtoehtoineen; samannäköisellä talolla voi olla jopa 500 erilaista pihaa.


title: SimCity 4

text: Yksi simoleon vastaa arvoltaan noin 10 000 dollaria, ja se on otettu käyttöön jotta pelissä esiintyvät rahasummat pysyivät kohtuullisen pieninä ja helposti käsitettävinä.


title: SimCity 4

text: SimCity 4:n grafiikka on 2.5D-pohjaista. Kaupunkia voi katsella neljästä eri ilmansuunnasta ja näkymää voi zoomata lähemmäksi, jolloin kaupungista pystyy erottamaan yksittäisiä asukkaita liikkumassa kaduilla.


title: SimCity 4

text: SimCity 4 Lot Editor on ohjelma, jonka avulla voi tehdä omia rakennuksia peliin. Uusia 3D-mallinnuksia ei voi tehdä, mutta sillä voi ottaa tontin rakennuksineen muokattavaksi. Esimerkiksi talojen siirtely tontilla ja tontin yksityiskohtien muokkaaminen on mahdollista. Tämä täysin ilmainen lisäosa ei toimi sellaisenaan, jos varsinaista peliä ei ole asennettu.


title: SimCity 4

text: "Ruuhka-aika"-lisäosan (engl. "Rush Hour") mukana tulee paljon uusia liikennejärjestelyihin liittyviä ominaisuuksia. Yksi ominaisuus on mahdollisuus asettaa tietulleja kaduille, parkkihalleja ja monorailin mahdollisuus. Ruuhka-ajassa tulee myös vaikeustasot (helppo, normaali ja vaikea)


title: Fort Yukon

text: Fort Yukon on kaupunki Alaskassa. Vuoden väestönlaskennan aikaan sen asukasluku oli 595. Näistä 86,05% edusti etnisesti Amerikan alkuperäiskansoja. Fort Yukon sijaitsee 13 kilometriä Pohjoisen napapiirin pohjoispuolella, paikassa jossa Yukon- ja Porcupinejoet kohtaavat.


title: Fort Yukon

text: Fort Yukonissa on mitattu Alaskan kaikkien aikojen lämpöennätys: + 37 °C 27. kesäkuuta 1915.


title: Fort Yukon

text: Fort Yukon perustettiin kanadalaisena Venäjän alueella sijainneena siirtokuntana vuonna 1847. Se oli Hudson Bay Companyn etuvartioasema vuoteen 1869 kunnes Alaskan Yhdysvalloille myynnin jälkeen sen otti hallintaansa Alaska Commercial Company. Ensimmäinen postikonttori perustettiin 12. heinäkuuta 1898, ensimmäinen postimestari oli nimeltään John Hawksly. Seuraavien vuosikymmenien aikana siirtokunta kärsi useista epidemioista ja vuoden 1949 tulvasta.


title: Fort Yukon

text: 1950-luvulla Yhdysvaltojen ilmavoimat perusti tukikohdan ja tutka-aseman Fort Yukoniin. Kaupunkioikeudet se sai 1959. Fairbanksin läheisyyden ja sijainnin napapiirin pohjoispuolella vuoksi kaupungista on tullut myös matkailukohde.


title: Origin (Evanescencen albumi)

text: Origin on yhdysvaltalaisen Evanescence-rockyhtyeen ensimmäinen albumi (demoalbumi), joka ilmestyi vuonna 2000 pienen BigWig Enterprises -levymerkin kustantamana. "Originia" painettiin vain muutama tuhat kappaletta ja painos on sittemmin myyty loppuun. Yhtyeen jäsenet ovat kuitenkin antaneet luvan kappaleiden lataamiseen internetistä. "Origin" sisältää kolme samaa kappaletta kuin Evanescencen läpimurtoalbumi "Fallen" (”Whisper”, ”Imaginary” ja ”My Immortal”), mutta kappaleiden versiot ovat erilaisia. Albumin piti alun perin sisältää myös kappaleet ”Demise” ja ”Listen to the Rain”, jonka Amy Lee levytti lukionsa kuoron kanssa, mutta kappaleet jätettiin pois levyn lopullisesta painoksesta.


title: Bryan Ferry

text: Bryan Ferry (s. 26. syyskuuta 1945, Washington, Tyne and Wear, Englanti) on brittiläinen laulaja, muusikko ja lauluntekijä, joka tunnetaan Roxy Music -yhtyeen keulahahmona ja myös pitkältä soolouraltaan. Ferry perusti Roxy Musicin vuonna 1971 haettuaan yhtyeeseen jäseniä lehti-ilmoituksella. Ferry oli paitsi yhtyeen keulakuva, myös useimpien sen laulujen kirjoittaja.


title: Bryan Ferry

text: Ferry tuli tunnetuksi huolitellusta, klassisesta tyylistään smokkeineen ja sliipattuine kampauksineen. Ferry piti yllä imagoaan julkaisemalla useita cover-levyjä pop-, musikaali- ja rock-standardeista. "These Foolish Things" -albumi (1973) oli alku menestyksekkäälle soolouralle, jota Ferry loi Roxy Musicin pitäessä taukoa ja yhtyeen hajottua 1983. Soololevyilleen Ferry on niin valinnut lainamateriaalia kuin kirjoittanut uusiakin lauluja. Hän on tehnyt yhteistyötä mm. Dave Stewartin, Robin Trowerin sekä Roxy Musicin ensimmäiseen kokoonpanoon kuuluneen Brian Enon kanssa.


title: Bryan Ferry

text: Vuodesta 2001 Ferry on kuulunut yhteen palanneen Roxy Musicin riveihin.


title: Bryan Ferry

text: Bryan Ferry on ollut kahdesti aviossa. Ensimmäisen kerran hän avioitui 26.6.1982 malli Margaret "Lucy" Hellmoren (myöh. Birley) kanssa. Avioliitto päättyi eroon maaliskuussa 2003. Tästä liitosta Ferryllä on neljä lasta. Toistamiseen Ferry avioitui Amanda Sheppardin kanssa 4. tammikuuta 2012. He ovat myös jättäneet erohakemuksen.


title: Morrison Hotel

text: Morrison Hotel on The Doorsin helmikuussa 1970 julkaisema studioalbumi. Albumin tunnetuin kappale on avausraita ”Roadhouse Blues”.


title: Morrison Hotel

text:
Levy jakautuu kahteen osaan. A-puoli on nimeltään "Hard Rock Cafe" ja b-puoli albumin mukaisesti "Morrison Hotel"."'A-puoli: "Hard Rock Cafe"
"'B-puoli: "Morrison Hotel"


title: Cynic

text: Cynic on vuosina 1987–1994 ja uudelleen vuodesta 2006 eteenpäin toiminut yhdysvaltalainen death metal -yhtye. Cynicin muodostivat Paul Masvidal (kitara ja laulu), Jason Gobel (kitara), Sean Malone (basso) ja Sean Reinert (rummut). Yhtyeen ensimmäistä studioalbumia "Focus" vuodelta 1993 pidetään deathmetal-genren klassikkona. Kyseisellä albumilla Cynic yhdistelee heavy metallia, jazzia, death metal -laulua, puhdasta laulua ja elektronisia efektejä tavalla, joka tuottaa hyvin omaperäisen äänimaailman. Levyllä on kuultavissa vaikutteita myös progressiivisesta rockista, mikä ilmenee moniosaisten kappalerakenteiden ja tahtilajin vaihdosten muodossa.


title: Cynic

text: "Focus"-albumin julkaisun jälkeen Cynic keikkaili USA:ssa ja Euroopassa Cannibal Corpsen ja Pestilencen kanssa. Kiertueen jälkeen Cynic alkoi valmistella toista albumia, mutta yhtyeen jäsenillä oli ylitsepääsemättömiä erimielisyyksiä siitä mihin suuntaan musiikkia ryhdytään kehittämään. Cynic hajosi tämän johdosta, mutta ex-jäsenet ovat edelleen aktiivisia muusikoita. Cynicin johtohahmot Paul Masvidal ja Sean Reinert perustivat Aeon Spoke- nimisen progressiivista rockia soittavan yhtyeen. Basisti Sean Malone opettaa musiikin teoriaa Oregonin yliopistossa.


title: Cynic

text: Yhtye koottiin uudelleen vuonna 2007, ja uusi albumi Traced in Air julkaistiin lokakuun lopussa.EP:t


title: Musiikkiterapia

text: Musiikkiterapia on kuntoutus- ja hoitomuoto, jossa musiikin eri elementtejä (rytmiä, harmoniaa, melodiaa, äänensävyä, dynamiikkaa ym.) käytetään vuorovaikutuksen keskeisenä välineenä yksilöllisesti asetettujen tavoitteiden saavuttamiseksi. Musiikkiterapia voi olla yksilö- tai ryhmäterapiaa sekä pääasiallisena hoitomuotona tai osana muita hoitomuotoja. Terapialla voidaan saavuttaa myönteisiä tuloksia fyysisten ja psyykkisten oireiden ja sairauksien hoidossa ja se soveltuu lapsille, nuorille, aikuisille ja vanhuksille.


title: Musiikkiterapia

text: Suomessa musiikkiterapian laajempi käyttö alkoi 1960-luvun alkupuolella ensin kokeiluina Nikkilän, Hesperian ja Lapinlahden psykiatrisissa sairaaloissa. Ensimmäinen musiikkiterapiakoulutus käynnistyi Sibelius-Akatemiassa 1972 (alan koulutusta annettiin jo 1960-luvulla Jyväskylän yliopistossa), ja Suomen musiikkiterapiayhdistys perustettiin 1973. Ennen vuotta 1994 alkaneen musiikkiterapeutin koulutuksen suorittaneille TEO myös myönsi aikoinaan oikeuden käyttää psykoterapeutin ammattinimikettä. Sen jälkeen Valvira (aiempi TEO) totesi vasta Oulun yliopiston järjestämän VET (vaativan erityistason) musiikkiterapiakoulutuksen vuosina 2007-2011 johtavan psykoterapeutin ammattiin ja ammattinimikkeeseen (psykodynaaminen yksilöpsykoterapia).


title: Musiikkiterapia

text: Musiikkiterapian Musiikkiterapian perinteisiä sovellusalueita ovat psykiatria ja kehitysvammaisten kuntoutus. Uudempia käyttöalueita ovat esimerkiksi kommunikaatiohäiriöt, oppimisvaikeudet, neurologiset ongelmat, päihteisiin, työuupumukseen ja kipuun liittyvät ongelmat.


title: Musiikkiterapia

text: Musiikkiterapiaistunto on aina luova prosessi, jossa asiakkaalta ei edellytetä musiikillisia taitoja. Musiikki on väline, ei itsetarkoitus. Musiikkiterapian menetelmiä ovat mm. musiikin kuuntelu, laulaminen, soittaminen, improvisointi, liikkuminen musiikin mukaan, laulujen tekeminen, musiikkimaalaus ja fysioakustinen hoito.


title: Musiikkiterapia

text: Musiikissa on paljon mahdollisuuksia. Musiikki aktivoi alitajuista, tiedostamatonta mielenmaisemaa. Sen keinoin voidaan sekä paljastaa että parantaa. Musiikin avulla voi käsitellä vaikeitakin asioita turvallisesti, symbolisen etäisyyden päässä. Musiikki saa aikaan vuorovaikutusta, se antaa esteettisiä kokemuksia ja tuottaa mielihyvää. Musiikilla on myös fysiologisia vaikutuksia. Sen avulla voidaan stimuloida tai rauhoittaa. Musiikkia käytetään hyväksi myös kivun hoidossa.


title: Musiikkiterapia

text: Musiikkiterapeutteja työskentelee esimerkiksi erikoissairaanhoidossa, sosiaalihuollossa, kehitysvammalaitoksissa, kouluissa, vanhustenhoidossa ja vankiloissa. Musiikkiterapeutin toimia on suhteellisen vähän, joten suuri osa musiikkiterapeuteista toimii yksityisinä palveluntuottajina.


title: Musiikkiterapia

text: Musiikkiterapiaan pääsee julkisen terveydenhuollon kautta, yksityislääkärin lähetteellä tai olemalla yhteydessä suoraan terapeuttiin. Terapian aloittaminen edellyttää yleensä lääkärin lähetettä. Erikoissairaanhoidon yhteydessä asiakkaan terapiakustannukset ovat lähinnä nimelliset. Yksityispuolella terapiapalvelun maksajana voi asiakkaan itsensä lisäksi olla esimerkiksi sosiaalitoimisto, mielenterveystoimisto, perheneuvola tai vakuutusyhtiö. Kela korvaa musiikkiterapiaa vaikevammaisten lääkinnällisenä kuntoutuksena lapselle tai nuorelle aikuiselle sekä harkinnanvaraisena kuntoutuksena nuorille (psykoterapeuttisena kuntoutuksena 16–25-vuotiaille) edellyttäen, että terapeutti on suorittanut hyväksytyn koulutuksen ja on tehnyt palveluntuottajasopimuksen Kelan kanssa.


title: Musiikkiterapia

text: Musiikkiterapeutteja koulutetaan Sibelius-Akatemian toimipisteissä, Pirkanmaan ja Pohjois-Karjalan ammattikorkeakouluissa sekä Eino Roiha -instituutissa Jyväskylässä. Ammattipätevyyden antavista opinnoista ja musiikkiterapian opiskelusta löytyy lisätietoa Suomen musiikkiterapiayhdistyksen internet-sivustolta. Kuka tahansa alasta kiinnostunut voi opiskella lyhyempiä, orientoivia jaksoja (3–50 op). Toiminnallisen musiikkiterapian (TMT) menetelmäopintoja voi suorittaa Pietarsaaren konservatoriossa. Musiikkiterapian jatko-opintoja voi suorittaa Jyväskylän yliopiston musiikin laitoksessa, jossa on myös musiikkiterapian professuuri (Jaakko Erkkilä). Musiikkiterapiaan liittyvä tutkimustoiminta on Suomessa vilkasta ja kansainvälisesti tasokasta. Tähän mennessä Suomessa on tehty musiikkiterapian alalta ainakin kuusi väitöskirjaa sekä lisäksi runsaasti muita opinnäytetöitä. Myös Suomen Akatemian tukemia tutkimushankkeita on käynnissä.


title: Musiikkiterapia

text: Musiikkiterapeutteja ja eri koulutustahoja yhdistää Suomen musiikkiterapiayhdistys ry (SMTY), johon kuuluu noin 250 jäsentä. Yhdistykseen voi liittyä jäseneksi kuka tahansa alasta kiinnostunut henkilö tai yhteisö. Ammattilaisjäseneksi voi hakeutua musiikkiterapeutin ammatillisen koulutuksen suorittanut henkilö. SMTY tekee yhteistyötä kotimaisten ja ulkomaisten yhdistysten ja koulutustahojen sekä muiden tärkeiden sidosryhmien kuten Kelan, sosiaali- ja terveysministeriön ja eri viranomaistahojen kanssa. Yhdistys järjestää vuosittain kaksi musiikkiterapiaseminaaria sekä pienimuotoisempia alueellisia neuvottelu- ja koulutustapaamisia. Yhdistys julkaisee jäsenlehteä, "Musiikkiterapia"-julkaisua sekä on mukana myös muussa alaa sivuavassa julkaisutoiminnassa.


title: Petropavlovsk-Kamtšatski

text: Petropavlovsk-Kamtšatski () on noin 180 000 asukkaan kaupunki Kamtšatkan niemimaalla Venäjän kaukoidässä. Se on Kamtšatkan aluepiirin hallinnollinen keskus. Kaupunki sijaitsee korkeiden vuorten ja tulivuorten keskellä, idästä niemimaahan työntyvän Avatšanlahden pohjoisrannalla. Kaupungin perusti löytöretkeilijä Vitus Bering, joka löysi Avatšanlahden vuonna 1740.


title: Petropavlovsk-Kamtšatski

text: Kaupungin ilmasto on hieman leudompi kuin Siperiassa, mutta kuitenkin talvisin varsin kylmä. Tammikuun keskilämpötila on noin –8 °C, elokuun runsaat + 12 °C. Seutu on erittäin maanjäristysherkkää.


title: Petropavlovsk-Kamtšatski

text: Petropavlovsk-Kamtšatskiin ei ole tie- tai rautatieyhteyttä Kamtšatkan niemimaan ulkopuolelta. Noin 30 km kaupungin ulkopuolella Jelizovossa on kansainvälinen lentokenttä, josta lennetään muun muassa Vladivostokiin, Habarovskiin ja Moskovaan. Matkustajalaivaliikenne on kuihtunut.


title: Petropavlovsk-Kamtšatski

text: Kaupungin naapurissa lahden toisella puolella Viljutšinskissä on Venäjän Tyynenmerenlaivaston ydinsukellusvenetukikohta.


title: Petropavlovsk-Kamtšatski

text: Alueella sijaitsee muun muassa Suomesta katsottuna kaukaisin Hesburger.


title: Numeerinen ohjaus

text: Numeerinen ohjaus (NC, "Numerical Control") tarkoittaa työstö- tai muun koneen ohjaamista yksiselitteisillä symboleilla, jotka koneen ohjauselektroniikka toteuttaa muuntamalla ne tarvittaviksi servo-ohjattujen moottorien liikkeiksi. Numeerista ohjausta käytetään metalliteollisuudessa ohjaamaan sorveja, jyrsimiä, poria ja polttoleikkauskoneita.